Мешетарење око Сребренице\nKako uvek ima povoda da se istorija aktuelizuje, potvrđuje se da Srebrenica posle 20 godina nije samo tužan odraz odnosa unutar Bosne i Hercegovine i Balkana već i da je upotrebljena kao novi povod za prepucavanje Istoka i Zapada.\nBritansko-ruski duel rezolucijama o bosanskoj kasabi koja je postala simbol najtežeg zločina u Evropi posle Drugog svetskog rata cinično je velikim silama pružio priliku da iskazivanjem sopstvene „meke moći” pokažu da imaju nameru da i dalje utiču na događaje u regionu.\nLondon je svoj dokument najavio kao „doprinos pomirenju u regionu”, Moskva za svoj predlog tvrdi da je „uravnoteženiji i usredsređeniji na pomirenje”, ali umesto doprinosa pomirenju, svedoci smo razbuktalih strasti.\nBritanci uz podršku saveznika uporno kod Bošnjaka cementiraju kult mučeništva koji onemogućava da se prevaziđu opravdani omrazi prošlosti. Srbi se, s druge strane, uporno ubacuju u formule kolektivne odgovornosti, što izaziva opravdan revolt i onemogućava objektivan pristup sadašnjosti.\nRusi imaju svoje razloge što svaki povod, pa i Srebrenicu, koriste da dodatno ubace nogu u vrata zapadnog Balkana. Potisnuti iz kosovskog dijaloga, uskraćeni za ostvarivanje uticaja posredstvom gasa posle otkazivanja „Južnog toka”, Rusi svoje položaje u regionu grade na tezi o „superiornosti pravoslavne civilizacije”, pokušavajući da zemlje regiona odvrate ne samo od NATO-a već i od Evropske unije.\nZa krhke i frustrirane zemlje poput balkanskih oba stava imaju dovoljnu privlačnost, pa dovode do varničenja.\nMožda će se diplomatskim i proceduralnim manevrima uoči debate o BiH koja će se 7. jula voditi u Savetu bezbednosti i izbeći direktni sukob, možda će izmenjeni tekst britanske rezolucije obogaćen elementima ruskog predloga biti prihvatljiviji, ali sukobljavanje velikih već je nanelo štete turbulentnom regionu, ostavljajući političarima da upotrebe maksimum mudrosti da se spreči dalje udaljavanje.\nBeograd ističe da inicijativa Londona nije u interesu ni Srbije ni regiona jer ne doprinosi pomirenju, već destabilizaciji i stvaranju novih tenzija. Pitao sam se nedavno na ovim stranama koji su britanski motivi. Biće da je to potreba da se pokaže da Balkan uvek može da se drži na kratkom štapu, da se potpali čak i kada se govori o pomirenju.\nIsto važi i za drugu stranu. Izostavljajući Srebrenicu i pojam genocid u tekstu svoje rezolucije, Rusija skuplja poene po Srbiji i, još više, po Republici Srpskoj. Prozirna je to igra jer Rusija je priznala i Srebrenicu i genocid. Kao stalni član Saveta bezbednosti, dužna je da poštuje presude organa UN – tribunala u Hagu iz 2004. i Međunarodnog suda pravde iz 2007. Svetska organizacija mora da osudi genocid u Srebrenici.\nPored Srbije, i BiH je tako, dve decenije posle završetka rata, ponovo na meti. Rastrzana nefunkcionalnim sistemom podele vlasti, stalnom tenzijom između svoja dva konstitutivna elementa i traljavom ekonomijom, BiH je ranjiva. EU je, rukovodeći se pogrešnim prioritetima, umnogome doprinela takvom stanju stvari. Bosnom se bavila površno. Dve decenije ulagalo se u državne institucije ili neefikasno civilno društvo, dok su četiri godine utrošene na slučaj „Sejdić i Finci”.\nZa to vreme ruski kapital je pod sloganom „sirovine za prijateljstvo” ulazio u ekonomski strateške sektore kao što su rafinerija u Brodu, bivši lanac OMV, „Bosnalijek”… Ruskom prodoru doprineli su i političari u Sarajevu koji su se držali Turske, što je doprinelo da se Rusija, kao ozbiljan investitor i jedini izvor energenta od koga zavisi veliki deo stanovništva BiH, okrene Banjaluci.\nRepublika Srpska je danas najverniji saveznik Rusije na Balkanu, pouzdan blokator eventualnog ulaska BiH u NATO. Rusi se u RS ponašaju kao da su u državi koja nema veze sa BiH i koja je u njihovoj interesnoj sferi. Vladimir Putin se 2014. čak tri puta sastao sa Miloradom Dodikom, koga ruska aneksija Krima ohrabruje da promoviše otcepljenje RS od BiH.\nRusija sada u svom predlogu rezolucije govori o Dejtonu, ali praksa pokazuje da ona taj sporazum minira. U maju 2014. došlo je do nesuglasica unutar Saveta za sprovođenje mira jer Moskva više nije bila spremna da garantuje suverenitet i teritorijalni integritet BiH – što je bilo prvo rušenje konsenzusa koji je postojao od Dejtona. Potom je prošlog novembra Rusija u Savetu bezbednosti, prvi put od kraja rata 1995, bila uzdržana tokom glasanja o produžetku mandata Eufora, evropskih vojnih snaga u BiH.\nZapad se razbudio tek pošto se Moskva tako otvoreno suprotstavila evroatlantskim procesima u BiH, kada se ruski ambasador u UN usprotivio „guranju država u ruke EU”. Britanski i nemački ministri spoljnih poslova pokrenuli su novu inicijativu za BiH s ciljem da kroz državne i ekonomske reforme vrate zemlju na evropski put, koji je manje-više neprohodan od 2009.\nBerlinska konferencija avgusta prošle godine ponovila je poruku privrženosti EU zajedničkoj budućnosti sa zemljama regiona. „Evropa neće dići ruke od Balkana”, ponovljeno je. Sve od tada je ipak samo retorika.\nStvarnost na bosanskom poligonu sukoba Istoka i Zapada izgleda drukčije, na šta provokativno podsećaju plakati sa Putinovim likom postavljeni ovih dana na ulazu u Srebrenicu na kojima piše: „Istočna alternativa – Republika Srpska”.\nPošto se postavila kao zaštitnica „antisrpske” britanske rezolucije, Moskva je sada u prilici da kapitališe eventualnim vetom u Savetu bezbednosti. Srbija ga ne traži, možda poučena vetom koji je Beograd godinama čekao povodom Kosova.\nVažno je jedino da Aleksandar Vučić bude u Potočarima 11. jula. Biće da je to shvatio, ili mu je rečeno da shvati, i Ćamil Duraković, načelnik opštine Srebrenica, koji je odustao od protivljenja dolasku srpskog premijera.\nMožda bi dženaza još 135 žrtava Srebrenice, uključujući i 18 maloletnika, mogla da predstavlja prekretnicu – za šta narodima regiona nisu potrebna direktivna uputstva ni Londona ni Moskve.\nNikako ne volim kada Srbija na bilo koji način dospe u poziciju da bude povod globalnih duela, posebno ne kada se nije ni podmetala, što je ranije bio slučaj.


Jačanje kapaciteta NVO u očuvanju šumskog potencijala • ŽUPA Nikšićka, Župa u srcu - za ljepšu i bolju Župu\nJačanje kapaciteta NVO u očuvanju šumskog potencijala\nDanas je u Nikšiću održan trening za nevladine organizacije na temu ,,Javne kampanje i praćenje javnih politika u očuvanju šuma’’. Trening su organizovali NVO Župa u srcu i NVO ,,Društvo mladih ekologa iz Nikšića. Trening je realizovan u okviru projekta „Održivo upravljanje šumama za sve“ koji realizuju NVO „Župa u srcu“ i Društvo mladih ekologa Nikšić. Projekat „Održivo upravljanje šumama za sve“ kofinansiraju Evropska unija i Vlada Crne Gore kroz poziv „Povećanje svijesti o ekološkim i klimatskim politikama.\nNVO iz Berana, Pljevalja, Žabljaka, Šavnika, Danilovgrada i Nikšića su kroz predavanje Aleksandre Gligorović mogle najprije da se upoznaju sa osnovnim pojmovima i principima javnog zagovaranja u očuvanju šuma. Predstavnici NVO su mogle čuti na koji način neki problem postaviti na dnevni red, znati kad i kako reagovati, kako tokom kampanje se služiti zakonskom regulativom, na koji način uraditi istraživanje i prikupljati neophodne informacije za kampanju. Učesnici su mogli čuti i koji su najbitniji djelovi strategije za javnu kampanju i na koji način građani mogu učestvovati u procesu izrade i primjene javnih politika u Crnoj Gori.\nU drugom dijelu treninga je Aleksandar Perović, ekološki aktivista i direktor NVO ,,Ozon’’, kroz praktične primjere prezentovao neke od kampanja koje je ova NVO vodila po Crnoj Gori u rješavanju brojnih ekoloških problema koji su u prethodnom periodu postojali u Crnoj Gori. On je istakao značaj i prednosti javne kampanje na terenu u odnosu na saopštenja i druge vidove djelovanja NVO.\nUčesnici su bili aktivni i tako doprinijeli uspjehu ovog događaja koji je za njih bio dodatno iskustvo za buduće akcije u očuvanju životne sredine.\nNVO su nakon treninga imali i tematski sastanak na kom su razgovarali o uticaju izgradnje akumulacije Komarnica na šumski i prirodni ekosistem u kanjonu Komarnice.


Koje ulice u Podgorici su zatvorene za saobraćaj | Aktuelno\nZa vrijeme izvođenja radova saobraćaj će se odvijati okolnim pristupnim saobraćajnicama\nSaobraćaj za sve vrste motornih vozila na dijelu Ulice Valtazara Bogišića, od raskrsnice sa Ulicom Đulje Jovanova do raskrsnice sa Ulicom Žarka Zrenjanina, i u dijelu Ulice Žarka Zrenjanina u neposrednoj blizini kasarne Masline, zatvara se radi izvođenja radova na izgradnji sekundarne fekalne kanalizacije.\n“Zatvaranje važi od 6. septembra do 6. oktobra sa mogućnošću produženja”, saopšteno je iz PG Biroa.\nTakođe, kako su dodali, zatvara se saobraćaj za sve vrste motornih vozila na dijelu Ulice Miladina Popovića, od raskrsnice sa Ulicom Jelene Balšić u dužini od 250m, radi izvođenja radova na izgradnji vodovodne i kanalizacione mreže.\n“Za vrijeme izvođenja radova saobraćaj će se odvijati okolnim pristupnim saobraćajnicama. Zatvaranje važi od 3. decembra do 17.decembra”, objavještavaju iz PG Biroa.


AMSS: Uslovi na putevima dobri, oprez zbog motociklista i biciklista | TIMOK PRESS\nNaslovna Stanje na putevima AMSS: Uslovi na putevima dobri, oprez zbog motociklista i biciklista\nNa putevima u Srbiji vozače danas očekuju dobri uslovi i umeren saobraćaj bez zastoja i prekida, samo će ujutro biti mestimično magle, saopštio je Auto moto savez Srbije (AMSS).\nAMSS je vozače pozvao na oprez zbog povećanog prisustva biciklista i motociklista u saobraćaju, a takodje i da vode računa o saobraćajnoj signalizaciji i izmenama u režimu saobraćaja i radova na brojnim deonicama.\nI dalje je na snazi zabrana za kamione s prikolicom i šlepere na putu Jošanička Banja Kopaonik i Kraljevo Brezna Goč, dodaje se u saopštenju.\nNa graničnim prelazima teretna vozila čekaju na izlaz iz zemlje na Batrovcima 180 minuta, na Šidu i Kelebiji oko sat vremena, a na Horgošu dva sata, preneo je AMSS.\nPrethodni tekstPrognoza vremena za utorak, 23. februar i naredne dane\nSledeći tekstVozili pod dejstvom alkohola i narkotika


► Đurić: U prethodne dve nedelje napravljen pomak u pružanju pomoći na Kosovu,\nDirektor Kancelarije za Kosovo i Metohiju Marko Đurić ocenio je da je u prethodne dve nedelje napravljen pomak u pružanju pomoći ljudima na Kosovu i dodao da to nije dovoljno. On je za televiziju Most iz Zvečana najavio da u narednim nedeljama mora da se uradi još više.\n"Naš cilj je da u 2020. godini stignemo do svih onih do kojih nismo uspeli iz različitih objektivnih i subjektivnih razloga da stignemo u prethodnim godinama i moramo da identifikujemo ključne probleme", rekao je Đurić.\nOn je dodao da je na nedavnom sastanku sa gradonačelnicima u srpskim sredinama na Kosovu najavio procene i smene u februaru.\nNaglasio je da je neke od njih ta činjenica nagnala da više rade sa građanima.\n"Video sam da neki od njih iskreno žele da pomognu i iskoriste resurse koje im država Srbija stavlja na raspolaganje kako bi svojim sugrađanima učinili život podnošljivijim. Nastavićemo da podržavamo gradonačelnike i predstavnike lokalnih institucija koji dobro rade svoj posao", rekao je Đurić i dodao da Kancelarija vodi intenzivnu procenu rada.\nĐurić je obećao da će Kancelarija i Srbija učiniti sve da u ovoj godini pomoć stigne do svih kojima je potrebna.\nĐurić: Manastiri su tvrđava srpstva, uzaludni pokušaji falsifikovanja duhovnog nasleđa\nDirektor Кancelarije za Кosovo i Metohiju Marko Đurić izjavio je danas da su osuđeni na propast "tvrdoglavi pokušaji revizionista i falsifikatora istorije da izvrtanjem činjenica otmu...\nNastavljaju se pregovori sa Prištinom u Briselu\nDelegacije Beograda i Prištine nastaviće sutra u Briselu tehnički dijalog, a iz Kancelarije za Kosovo i Metohiju tvrde da će se razgovarati o formiranju Zajednice srpskih opština i pitanju...


Košarac: Zagarantirana stabilnost elektroenergetskog sistema u BiH – Pozitiv\n“Moramo spremno odgovoriti na eventualne promjene i poremećaje na tržištu. Zbog epidemije koronavirusa domaće institucije i preduzeća rade s minimalnim ili značajno redukovanim brojem radnika, u EU došlo je do drastičnog pada potrošnje električne energije i slično. Vodeći računa o svim tim aspektima, tražio sam informaciju o funkcionisanju elektroenergetskih kapaciteta u BiH. Neophodno je da pravovremeno reagujemo kako ne bismo došli u situaciju da normalan rad ili pogon bilo kog preduzeća bude doveden u pitanje i da funkcionisanje elektroenergetskog sistema u BiH bude nestabilno. Ne smijemo dopustiti da snabdijevanje krajnjih kupaca, odnosno građana i privrede, bude ugroženo”, poručio je ministar Košarac.\n“Informisan sam da je funkcioniranje elektroenergetskog sistema stabilno, te da nema problema u vezi s pogonom, održavanjem i snabdijevanjem kupaca električnom energijom, niti ima značajnijih poremećaja u snabdijevanju. Kada je riječ o potrošnji električne energije u BiH, obaviješten sam da nije bilo značajnijih odstupanja”, rekao je ministar Košarac.\n“Jednako tako, apelovao bih i na pridržavanje svih preporuka nadležnih institucija, odnosno primjenu posebnih mjera zaštite i prevencije, jer nam je zaštita naših radnika i građana nulti prioritet u ovim okolnostima”, poručio je ministar Košarac.


Vučić: Boljitak ćete po svom džepu osetiti za dve godine\nBiznis Autor:Tanjug04. apr. 201515:00 > 15:04\nPremijer Srbije Aleksandar Vučić izjavio je da će bolji standard građani moći da osete po svom džepu za dve godine, a ranije povećanje plata i penzija nije isključeno ako se nastavi dobar trend, odnosno dobri fiskalni rezultati kao u prva tri meseca 2015.\n„Smatram da ćemo imati prostora za to, ako se nastavi ovaj trend, ali ja ne želim da takve stvari koristimo u političke svrhe. Srbija mora da ima dobru ekonomiju koja će obezbediti bolju budućnost i da ljudi osećaju na svom džepu dobitak“, rekao je Vučić na vanrednoj konferenciji za novinare.\nPrema njegovim rečima, bolji standard građani bi mogli da očekuju i na svom džepu da osete za dve godine.\n„Ali to nećemo da radimo kao neki, zbog izbora, pa su nas odveli u drastičan rast javnog duga. Mi ćemo to raditi zato što smo napravili zdravu i dobru ekonomsku podlogu za takve poduhvate“, rekao je Vučić.\nPromašili smo deficit, ali u dobrom pravcu\nPremijer je rekao da je vlada mnogo promašila kada je reč o deficitu za prva tri meseca, ali srećom u dobrom pravcu.\nU prva tri meseca u 2014. godini deficit je, kako je kazao, iznosio 75,23 milijarde dinara, a prvom tromesečju ove godine bilo je predviđeno da se taj deficit smanji na 55 milijardi.\n„S tim bi bili zadovoljni i mi i MMF, a rezultat je bio još bolji, te je deficit je u prvom kvartalu iznosio 21,44 miliona dinara, 33,5 milijarde bolje nego što je očekivano“, rekao je Vučić.\nŽelezara profitabilna već u maju\nVučić tvrdi i da je smederevska Železara poslednjih meseci uspela da smanji gubitke i poručio da će to preduzeće poslovati profitabilno već u maju.\nOn je istakao da je gubitak u poslovanju Železare u januaru bio devet miliona evra, dok je u martu taj minus „15 puta niži“, a da će u aprilu biti ispod 500.000 evra.\n„Već u maju očekujemo da Železara posluje profitabilno“, poručio je Vučić istakavši da je to preduzeće, posle Fijata, već postala drugi izvoznik u Srbiji.\nPrema Vučićevim rečima Železara je ostvarila uštedu na kupovini koksa, od oko dva miliona dolara mesečno, rude od oko 1,5-2 miliona dolara, na struji od oko dva miliona dolara, šljaci milion-milion i po, i vatrostalnim materijalima od oko 0,5 miliona dolara.\nAleksandar VučićbudžetdeficitekonomijapenzijeplateŽelezara Smederevo


Moskva pozvala Zapad: Urazumite Albance | Skandalozno\nMoskva pozvala Zapad: Urazumite kosovske Albance\n„Mora se konstatovati da Kosovo ostaje glavni izvor nestabilnosti, potencijala za sukob u regionu. Ova teritorija je praktično nekontrolisana. Ona nije samo izvor nestabilnosti, već i potencijalno opasna, nekontrolisana teritorija u centru Evrope.\nNadamo se da će pokrovitelji Prištine, koji se na Balkanu ne vode interesima zemalja i naroda koji tamo žive, već sopstvenim interesima, iskoristiti uticaj koji imaju kako bi urazumili kosovsko-albansko rukovodstvo, jer bi u suprotnom posledice mogle biti nepredvidive“, istakla je Zaharova na brifingu.\nKosovske albanske strukture su u Prištini u februaru 2008. godine jednostrano proglasile nezavisnost od Srbije.\nVlasti Srbije su pod pritiskom Brisela i zbog približavanja regiona sa Evropskom unijom, kao i zbog olakšavanja života srpskog stanovništva u pokrajini, 2011. godine bile prinuđene da započnu pregovore o normalizaciji odnosa sa kosovskim Albancima, uz posredovanje EU.\nBudite prvi sa komentarom na članku "Moskva pozvala Zapad: Urazumite kosovske Albance"


“LJUDI ŽIVE I TAMO, ZNATE... HOMOSAPIENSI” Predsednik UEFA oštro odgovorio na KUKNJAVU engleskih klubova!\nFinale Lige Evrope\nNEVIĐENA RACIJA! Pretresena kuća Ronaldovog "super agenta", ali i Kasiljasa, mnogih fudbalskih zvezda i KLUBOVA!\nSVEMIRSKI BROD U HRVATSKOJ! Usred korone grade LUKSUZNI stadion na kome će mečevi moći da se gledaju iz ĐAKUZIJA I SAUNE /VIDEO/\nFudbalski klub Osijek uskoro će moći da se podiči najmodernijim stadionom u Hrvatskoj i verovatno u čitavom regionu. Radovi na tom objektu uveliko traju, ne prestaju čak ni u vreme pandemije korona virusa, na gradilištu je kao u košnici, a iz kluba poručuju da će tako biti sve vreme, osim ako se zaraza ne pojavi u blizini gradilišta.


Šesti put srušena ploča nestalim novinarima kod Orahovca - RTS\nŠesti put srušena ploča nestalim novinarima kod Orahovca\nSpomen-ploča postavljena u znak sećanja na otete novinare Radio Prištine Đura Slavuja i Ranka Perenića porušena je i odnesena šesti put. Nepoznati počinioci polomili su obeležje i odneli ga, a oko mesta gde je bilo nalazi se velika količina kostiju, najverovatnije životinjskog porekla. Kancelarija za KiM navodi da oskrnavljena ploča svedoči da je tradicija zataškavanja zločina sveprisutna na Kosovu i Metohiji i da slavljenje terorista nema nameru da ustupi mesto empatiji i elementarnoj pristojnosti u\nNovinari Budimir Ničić i Živojin Rakočević uklonili su kosti koje su bile postavljene gde je bila tabla, a na desetak metara ispod obeležja, nalazi se velika gomila životinjskih ostataka.\nSlavuj i Perenić nestali su na putu Velika Hoča – Zočište, a Udruženje novinara Srbije od 2012. godine na mestu gde su poslednji put viđeni postavlja obeležje na kome na srpskom i albanskom jeziku piše: "Ovde su 21. avgusta 1998. otete naše kolege novinari Đuro Slavuj i Ranko Perenić. Tražimo ih."\n"Ovo se desilo svega nekoliko dana nakon što su zvaničnici Kosova saopštili da zakon o Specijalnom sudu neće biti ukinut i očigledno je nekoga uhvatila panika, da nekome savest nije mirna. Mislim da je krajnje vreme da se Specijalni sud ozbiljno pozabavi pitanjem ubijenih i otetih novinara. Kosti koje su ovde rasute jeste nešto što je nenormalno i nadam se da to nije poruka nama i našim kolegama", rekao je predsednik DNKiM Budimir Ničić.\nNičić dodaje da je "ovo poruka i Beogradu da glavni problemi Srba na Kosovu nisu traktori i ovce, već da su ovo istinski problemi i krajnje je vreme da se rešavaju i u Prištini, i u Beogradu, i u Briselu".\nNovinar Živojin Rakočević rekao je da je "pet puta rušena tabla, ali da je ovaj šesti put najgrozniji i da govori da nemirna savest onih koji su kidnapovali kolege Đura Slavuja i Ranka Perenića živi ovde u blizini.\n"Mi nećemo odustati i koliko u narednih mesec dana stavićemo novu tablu. Vratićemo je da opomenemo sve da ljudski život, da život profesionalca, život ljudi koji su sve dali slobodi nije zaboravljen", rekao je Živojin Rakočević.\nSlavuj i Perenić su nestali kada su krenuli u manastir Zočište da urade reportažu o povratku otetih monaha, skrenuli na pogrešan put i prešli na teritoruju koju je kontrolisala Oslobodilačka vojska Kosova. Bili su u automobilu "zastava 128" plave boje koji nikada nije pronađen.\nUNS: Šesti put srušena ploča nestalim novinarima kod Orahovca\nKosovo i Metohija Metohija Priština Kosovo UNS\nCenzolovka pre 21 minut


Regionalna koučing zajednica na jednom mestu\nYou are at:Home»Vesti»Nova Mastercard studija o digitalnom bankarstvu u Evropi pokazuje da je praktičnost najveća prednost digitalnih bankarskih rešenja\nBy Vesna Kovačević on\t 10/07/2017 Vesti\nNovo Mastercard istraživanje koje je objavljeno 10. jula 2017. obuhvatilo je ispitanike iz 11 zemalja u Evropi koji su iskazali svoje stavove o važnosti digitalnih inovacija i rešenja za budućnost finansijskih usluga, trgovine i maloprodaje. Ispitivanje o evropskim korisnicima bankarskih usluga pokazuje da je praktičnost najznačajnija prednost digitalnih bankarskih rešenja, a da su ušteda u vremenu i jednostavnost korišćenja najveći pokretači za 70%, odnosno 59 % ispitanika. Oko 60 % Evropljana podržava digitalna rešenja i veruje da je digitalizacija bankarske industrije faktor koji čini život jednostavnijim i sigurnijim.\nOva studija takođe pokazuje da je lojalnost korisnika u pogledu njihove trenutne banke na relativno niskom nivou – skoro polovina potrošača u Evropi (49%) kaže da bi razmislilo o prelasku u digitalnu banku. Nemački korisnici prednjače u tome – 27% njih razmišlja o promeni banke u narednih 12 meseci, dok su sa druge strane Holanđani najlojalniji – samo 7% njih razmišlja o promeni banke, dok 52% njih želi da ostane tu gde je sada.\nMastercard kao vodeći partner za digitalne banke u Evropi\nJedan od najvećih partnera kompanije Mastercard u oblasti mobilnog bankarstva je N26. kompanija koja je otpočela sa poslovanjem u Nemačkoj, sada postoji na 17 tržišta i predstavlja vodeću mobilnu banku u Evropi. „Sve što mi radimo vrti se oko vrhunskog korisničkog iskustva. Tehnologija igra ključnu ulogu u postizanju tog cilja“, izjavio je Valentin Stalf, ko-osnivač i direktor kompanije N26. „Bilo je izazovno naći partnere koji imaju digitalnu i fleksibilnu infrastrukturu koja kreira jedinstveno i jednostavno korisničko iskustvo. Prepoznali smo da je Mastercard dinamičan igrač, otvoren za nove proizvode i tehnologije. Kada imate takve kvalitete od renomiranog brenda koji ide u korak sa najnovijim tehnologijama, a koji ima i globalnu mrežu, to je kao da ste dobili na lutriji. Mastercard je najbolji partner kome smo se i mogli nadati kada smo počeli da gradimo prvu evropsku mobilnu banku.“ Kompanija Mastercard pruža rešenja za izdavanje i obradu kartica kompaniji N26 koja su neophodna za pružanje proizvoda klijentima, a pored toga, Mastercard pruža i tehničku podršku u pogledu platnih usluga. Kao jedan od pionira u ovoj oblasti, N26 ima za cilj digitalizaciju svih proizvoda i servisa koje nude tradicionalne banke.\nKliknite na naslovnu stranu da biste\nCategories Select Category Aktuelno izdanje Impressum Posao Prethodna izdanja 100 101 102 103 – Digitalna transformacija 104 105 106 107 108 109 110 111 112 113 114 115 – Industrija 4.0 2006 1 10 2 3 4 5 6-7 8 9 2007 11 12-13 14 15 16 17 18 19 20 2008 21-22 23 24 25 26 27 28-29 30 31 2009 32 33 34 35 36-37 38 39 2010 40 41 42 43-44 45 46 47-48 2011 49 50 51 52 53-54 55 56 2012 57 58 59 60 61 62-63 64 65 66 2013 67 68 69 70 71 72 73 74 75 76-77 2014 78 79 80 81 82 83-84 85 86 87 88-89 90 91 92 93 94-95 96 97 98 99 Putovanja & Turizam Održivi razvoj Reportaže Vesti Uncategorized Vesti Video


Ponedjeljak, 19 Februar 2018 20:30\nŠkole u Republici Srpskoj više pažnje posvećuju problematičnim učenicima, dok su oni natprosječni prepušteni sami sebi, jer prosvjetari nemaju poseban program za rad sa njima.\nU gotovo svakoj školi postoje učenici čije sposobnosti prevazilaze zahtjeve postojećeg obrazovnog sistema i koji zahtijevaju poseban rad i napredno gradivo.\nU većini država nastavnici još u osnovnoj školi prepoznaju ko je natprosječan i spreman da više uči, te takva djeca preskaču razrede i završe školovanje prije ostalih.\nI dok se u svijetu takvi mališani odmah izdvoje, spremaju za fakultet, a poslije za posao na univerzitetima ili istraživačkim centrima, kod nas, tvrde upućeni, ovakva djeca ponekad nisu ni među najboljima, jer se često dosađuju na nastavi koja im nije prilagođena.\nSve ostalo na papiru\nIako je Ministarstvo prosvjete i kulture prošle godine novim Zakonom o osnovnom obrazovanju predvidjelo novine kada je u pitanju rad sa talentovanom djecom, sve je ostalo samo na papiru.\n"Bolji učenici imaju dodatnu nastavu i pripreme za takmičenja, ali nismo još ništa uradili po pitanju izdvajanja te djece. Jeste bilo primjedbi roditelja da više radimo sa lošom djecom, jer se o njima raspravlja i na roditeljskim sastancima i na sjednicama, ali to je tako u većini škola", kaže direktor banjalučke OŠ "Borislav Stanković" Rade Krecelj.\nDodaje da škole imaju u planu da se ta djeca izdvoje i da se sa njima više radi, što se nada da će i uraditi uskoro.\n"Definitivno treba formirati jedno takvo odjeljenje i sa njima više raditi, jer su ta djeca budućnost Republike Srpske", kaže Krecelj, a slično su nam potvrdili i u još nekoliko škola.\nDa sa ovakvom djecom treba više raditi, a ne samo nekoliko dana pred takmičenje, smatra i Živomir Babić, otac zlatne matematičarke Tijane Babić iz Banjaluke, koja već godinama donosi medalje sa takmičenja iz cijelog svijeta.\n"Ona se bavi sama sobom. U školi je oslobode nekih časova, ali ne vidim da ima ikakvih koordinisanih aktivnosti. To nije ništa značajno, jer se za ovu djecu niko ne interesuje i ne vidim da ima volje da se nešto pokrene", kaže Babić.\nDodaje da za ovo nisu odgovorne samo škole, nego svi elementi koji se tiču te djece.\n"Trebalo bi da se škole organizuju i sarađuju sa fakultetima, kako bi mogli organizovati neka predavanja, ali u kontinuitetu, a ne da rade dva ili tri dana pred takmičenje pa poslije ništa cijele godine", kaže Babić, čija je ćerka još u sedmom razredu na takmičenjima rješavala napredne i teške matematičke zadatke iz osmog razreda.\nPsiholozi tvrde da ako dijete ostane u razredu koji ne odgovara njegovom intelektualnom nivou može brzo izgubiti motivaciju i interes, što može dovesti do nezainteresovanosti za nastavu i loše društvene prilagođenosti.\nSve je ovako jer su državne škole postale socijalne ustanove koje brinu za loše učenike, a onim naprednim ostaje da se okrenu privatnim školama, smatra sociolog i univerzitetski profesor Nemanja Đukić.\n"Ima više loših nego dobrih učenika i zbog toga škole gube moć razvijanja takmičarskog karaktera kod djece, a više se bave socijalnim ulogama", objašnjava Đukić.\nDodaje da je škola onakva kakva je i država, jer se sve naše institucije većinom bave samo lošim pojavama.\n"Kod nas, nažalost, najveći neprijatelj Republike Srpske postaju njene institucije jer one uništavaju ono što bi nominalno trebale da razvijaju. Škola je samo slika ove države, jer se niko se ne bavi talentima i ljudskim kapacitetima koje imamo, nego se svi bave saniranjem socijalnih posljedica", smatra Đukić, dodajući da je odgovorna elita koja ima moć.\nMinistarstvo hvali zakon\nIz resornog ministarstva tvrde da više neće biti ovako, jer je od prošle godine zakonom predviđeno da škole formiraju timove za podršku talentovanim učenicima.\n"Dužnost direktora škole je da na prijedlog nastavničkog vijeća donese rješenje o imenovanju i broju članova tima za podršku koji čine nastavnici škole, stručni saradnici i roditelj učenika. U planu je da u ovoj školskoj godini budu formirani timovi u svim školama u Srpskoj", kažu u ministarstvu.\nDodaju da je u okviru saradnje sa Srbijom planirana podrška talentovanim učenicima, na način da naši učenici mogu koristiti usluge centara izvrsnosti u Srbiji kao i njihovi učenici.\nViše iz kategorije: « Studente od jeseni čekaju novi smijerovi na fakultetima Učenici radije bez posla nego da budu zidari i varioci »


Ministrica Bisera Turković se sastala sa ministrom vanjskih poslova Kraljevine Tajland i predsjednikom Privredne komore i trgovinskog odbora\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković se, u okviru posjete Jugoistočnoj Aziji, u Bangkoku sastala sa zamjenikom premijera i ministrom vanjskih poslova Kraljevine Tajland Don Pramudwinaijem.\nMinistrica Turković se na početku razgovora zahvalila Kraljevini Tajland koja 1. maja 1992. godine, prije 30 godina, priznala nezavisnu i suverenu Bosnu i Hercegovinu, te ministra upoznala s izazovima s kojima se naša zemlja suočila u proteklih 30 godina, ali i vanjskopolitičkim prioritetima Bosne i Hercegovine.\nNa sastanku je najviše pažnje posvećeno unapređenju ekonomske saradnje i vanjskotrgovinske razmjene, ali i obostranom intenziviranju posjeta, te finaliziranju zaključivanja sporazuma koji su u različitim fazama realizacije. Također, istaknuto je da Bosna i Hercegovina, kao zemlja sa pogodnim geografskim položajem koja se nalazi na putu za dobijanje kandidatskog statusa za članstvo u EU i Kraljevina Tajland, kao članica Saveza država Jugoistočne Azije (ASEAN), koje broje 660 miliona stanovnika, imaju velike potencijale i mogućnosti sa saradnju.\nDodatni impuls za unapređenje odnosa dvije zemlje može biti i parlamentarna saradnja, obzirom da obje zemlje u parlamentima imaju formirane nadležne grupe prijateljstva. Na sastanku su razmijenjena mišljenja i o eventualnom obostranom imenovanju počasnih konzula u naše dvije zemlje.\nS ciljem jačanja institucionalne i političke saradnje, ministrica Turković i ministar Pramudwinai su tokom posjete potpisali Sporazum o izuzeću od viznog režima za nosioce diplomatskih i službenih pasoša.\nMinistrica Turković je održala sastanak i sa predsjednikom Tajlandske privredne komore i trgovinskog odbora Tajlanda Sananom Angubolkulom. Istaknuto je da ova komora broji 115.000 članova, te da direktno sarađuje sa 36 stranih komora koje postoje na Tajlandu i pokrivaju preko 7.700 članova.\nNa sastanku su predstavljeni potencijali i prednosti obje zemlje, te je razgovarano o mogućnostima saradnje u oblastima drvne industrije i turizma. Naglašena je važnost povezivanja dvije državne privredne komore, ali i privrednika koji su zainteresovani za investicije i izvoz proizvoda.\nTokom posjete, ministrica Turković je pozvala ministra vanjskih poslova i predsjednika privredne komore da zajedno sa političko-privrednom delegacijom posjete Bosnu i Hercegovinu.


Rumunija neće priznati nezavisnost Kosova\nNormalizacija ekonomskih odnosa Beograda i Prištine neće promeniti stav Rumunije, koja ne priznaje nezavisnost Kosova, saopštilo je rumunsko Ministarstvo spoljnih poslova.\nMinistarstvo je to saopštilo odgovarajući na pitanje prištinskog portala Zeri da li će promeniti svoj stav.\nIstovremeno, rumunsko ministarstvo je pozdravilo sporazum potpisan 4. septembra u Vašingtonu, izražavajući nadu da će on doprineti normalizaciji odnosa dve strane.\n"Rumunija izražava nadu da će posvećenost koju su pokazale obe strane tokom dijaloga uz posredovanje EU i tokom sastanka u Vašingtonu dovesti do pune normalizacije odnosa dve strane i da će ojačati perspektivu evropskih integracija za čitav region", navelo je Ministarstvo.\nMinistarstvo podseća da je stav te zemlje po pitanju nezavisnosti Kosova principijalan i da proizilazi iz opšteg političkog konsenzusa, kao i da je zasnovan na poštovanju međunarodnog prava.\n"Rumunija će podržati rešenje pitanja statusa Kosova samo ako se zasniva na sporazumu dve umešane strane, doprinosi regionalnoj stabilnosti i bude u skladu sa međunarodnim pravom", navodi se u saopštenju i dodaje da Rumunija podstiče aktere u Prištini da sprovode međunarodne sporazume, posebno Sporazum o stabilizaciji i pridruživanju.\nPre nekoliko dana i špansko Ministarstvo spoljnih poslova saopštilo je da pozdravlja sporazum iz Vašingtona, ali da neće promeniti stav o pitanju nezavisnosti Kosova.\nOsim Španije i Rumunije, nezavisnost Kosova nisu priznale još tri članice EU – Grčka, Kipar i Slovačka.\n01.10.2020 Saslušanjem svedoka nastavlja se suđenje Arsiću (452)\n01.10.2020 Policija demantuje pokušaj otmice dečaka iz Plemetine (140)\n01.10.2020 Vučić, Hoti i „Trampovo jezero“ (137)


Blagajnik SPC ukrao iz Patrijaršije milion evra – Nadlanu.com\nBlagajnik SPC ukrao iz Patrijaršije milion evra\nObjavljeno 7. feb 2013. / 09:26:32\nKrađu je prijavio crkveni vrh a sa slučajem je upoznat patrijarh Irinej, koji je povodom ovog skandala razgovarao sa funkcionerima MUP-a.\nPrema pisanju Blica, blagajnik je uhapšen pod sumnjom da je ukrao skoro milion evra. Prema saznanjima ovog lista, iz patrijaršijske kase je ukradeno 19,5 miliona dinara, 40.000 švajcarskih franaka, 50.000 američkih dolara i 890.000 evra.\nBlic od svojih izvora saznaje da je reč o dugogodišnjem radniku Patrijaršije, koji je, kako se navodi, Crkvu potkradao više godina. Sumnja se da u tome nije bio sam, pa će pod istragom biti i ostali blagajnici u Patrijaršiji, piše ovaj list.\n- Hapšenje blagajnika izvedeno je tako diskretno da čak ni zaposleni u Patrijaršiji nisu znali o čemu je reč- rekao je za Blic izvor Patrijaršije.\nList navodi i da se patrijarh Irinej lično založio za diskreciju ove policijske akcije. Neposredno po hapšenju zaposleni su obavešteni da narednih dana ne moraju da dolaze na posao.\nEparhijsku kasu jednom godišnje kontoliše nezavisna crkvena komisija.Tokom godine kasu niko ne proverava, tako da blagajnik u januaru može nekome pozajmiti novac, a da bude vraćen u decembru pred kontrolu.\nNa pitanje odkud Crkvi toliki novac, on je rekao da najverovatnije potiče iz takozvanog eparhijskog razreza.\nPod kontrolom opljačkane blagajne je i centralni magacin iz koga se svim hramovima prodaju sveće i ostale crkvene potrepšine, kako što su marke za krštenicei venčanja i razni formulari.\nKako prenosi Blic o crkvenom novcu su strogo vodlili računa pokojni patrijarh Pavle i novi patrijarh irinej. Međutim u vreme bolesti bivšeg patrijarha nije bilo kontrole, pa se predpostavlja da je dobar deo crkvenih para ukraden u to vreme


Omladinci Zvezde slavili u Pireju i izborili nokaut fazu omladinske lige šampiona - Sportske novosti\nNaslovna Fudbal Novosti Fudbal Omladinci Zvezde slavili u Pireju i izborili nokaut fazu omladinske lige šampiona\nOmladinci Zvezde slavili u Pireju i izborili nokaut fazu omladinske lige šampiona\nOmladinci Crvene Zvezde savladali su na gostovanju u Atini, omladince Olimpijakosa sa 0:1 i izborili plasman u nokaut fazu omladinske lige šampiona. Gol odluke delo je 17 – godišnjeg Andrije Radulovića, koji je mrežu rivala zatresao u 41. minutu meča.\nU drugom meču u grupi, Bajern je na svom terenu sa 3:0 savladao Totenhem i sa 14 bodova se plasirao direktno u osminu finala. Zvezda kao druga u grupi sa 11 bodova ide u 1/16 finala, Totenhem je završio kao treći u grupi sa 7 osvojena boda, dok je Olimpijakos osvojio samo 1 bod.\nPored drugoplasiranih timova u sve 8 grupe U 1/16 finala će igrati još 8 timova, a u pitanju su: Midtjiland, Saragosa, Dinamo Kijev, Rendžers, Porto, Šefir, Derbi i Ren.\nPrethodni tekstNBA odustni i upitni igrači (11. Decembar)\nSledeći tekstNBA predlog igrača za klađenje (11. Decembar)


Istraga o masakru u Novom Zelandu – Vakat.me\nIstraga o masakru u Novom Zelandu\nBugarske vlasti saopštile su da istražuju motive boravka u Bugarskoj u novembru 2018. desničarskog ekstremiste koji je izveo napad na dve džamije na Novom Zelandu.\nOsumnjičeni napadač, 28-ogodišnji Australijanac Brenton Tarrant, koji je izveo napad na dve džamije u mestu Christchurch tokom molitve petkom, boravio je u Bugarskoj kao turista od 9. do 15. novembra 2018. godine, rekao je bugarski državni tužilac Sotir Tsatsarov, nakon sednice Nacionalnog saveta za bezbednost Bugarske.\nKako javlja reporter Al Jazeere iz Bugarske Zoran Kosanović, na konferenciji za medije je saopšteno da je Tarrant u Sofiju stigao letom iz Dubaija, da bi narednog dana iznajmio automobil i posećivao istorijska mesta: Dronovo, Pleven, Veliko Tarnovo, Blagoevgrad, Plovdiv, Asenovgrad, Bachkovo, Kazanlak, Bansko.\nDosadašnja saznanja govore da je uglavnom reč o posetama istorijskim lokacijama vezanim za balkanske zemlje i borbe hrišćana sa otomanskim vojnicima.\nRečeno je i da je odsedao u gostinskim kućama, odnosno da se nije prijavljivao u velike hotele, kao i da još nije potvrđeno da je bio s nekim u društvu.\nProputovao čitav Balkan 2016.\nTarrant je otputovao iz Bugarske 15. novembra letom za Bukurešt, gde je iznajmio auto da bi otišao u Mađarsku, naveo je tužilac.\nTo nije bilo prvi put da je taj Australijanac boravio na Balkanu.\nPrema istim izvorima on je kratko boravio na Balkanu od 28. do 30. decembra 2016. kada je autobusom putovao kroz Srbiju, Hrvatsku, Crnu Goru i Bosnu i Hercegovinu.\nGlavni osumnjičeni za napad u Christchurchu gde je ubijeno 49 ljudi, objavio je dokumenta prema kojima je kao motiv za svoje delovanje naveo da se bori protiv imigracije koja preplavljuje kulturu evropskih belih naroda.


Haos u Austriji: Kad „vatreni“ slave, Beč gori - Sputnjik Srbija\n14:05 24 Novembar 2020\nHaos u Austriji: Kad „vatreni“ slave, Beč gori\n13:55 08.07.2018 Preuzmite kraći link\nNavijači hrvatske reprezentacije u Beču proslavili su sinoć ulazak „kockastih“ u polufinale Svetskog prvenstva na ulicama Beča, a tokom proslave došlo je do više incidenata u kojima su teže povređene dve žene.\n„Vatreni“ u akciji: Hrvati bakljama zapalili čuveno ostrvo\nU više kafića u bečkoj ulici Otakringerštrase, u kojoj je više ugostiteljskih objekata čiji su vlasnici i gosti sa prostora bivše Jugoslavije, gledao se organizovano prenos utakmice.\nVeć za vreme utakmice je policija zabeležila više kršenja zakona o pirotehničkim sredstvima, a i više osoba je istrčalo na ulicu.\nOdmah nakon završetka susreta, ponovo su paljena pirotehnička sredstva, navodi se u saopštenju policije i dodaje da je više stotina ljudi blokiralo saobraćaj u ulici.\nPolicija, koja je obezbeđivala ulicu, zapazila je dve žene koje su zadobile teže povrede zbog pirotehničkih sredstava.\nPrema prvoj dijagnozi Hitne pomoći, jednoj ženi preti gubitak sluha na jednom uvu, a drugoj gubitak vida na jednom oku.\nTakođe, navijači su bacali pirotehnička sredstva, flaše i druge predmete i na policiju.\nUkupno su četiri policajaca zadobila povrede, od kojih je jedan morao da bude prevezen u bolnicu.\nIako je policija u više navrata upozoravala i zatražila da se sklone sa puta i tako prekinu sa krivičnim delima, masa je to ignorisala, pa je policija sprovela akciju razbijanja okupljenih.\nNapravljen je kordon policije kojim su navijači sklonjeni sa ulice, a tokom te akcije privedena su tri lica zbog otpora protiv čuvara reda.\nUkupno je podneto 11 prijava zbog kršenja zakona o pirotehničkim sredstvima, 54 prijave zbog kršenja zakona o saobraćaju, četiri prijave zbog nanošenja teških telesnih povreda policajcima, dve prijave protiv nepoznatih zbog nanošenja telesnih povreda sa teškim posledicama, tri prijave zbog pružanja otpora policiji, kao i četiri administrativne kazne.


UNS bira predsednika - žustra rasprava uoči glasanja, nastavak u nedelju\nUNS bira predsednika – žustra rasprava uoči glasanja, nastavak u nedelju\nVesti Autor:FoNet, N1 Beograd29. maj. 202115:27 > 23:4227 komentara\nIzborna skupština Udruženja novinara Srbije, na kojoj bi, između ostalog, trebalo da bude izabran predsednik tog udruženja, počela je u subotu u podne. Tek oko 21 čas podeljeni su glasački listići, a po završetku glasanja biće prekinut njen rad i ona će biti nastavljena u nedelju u 12 časova. Na glasačkom listiću je i ime Živojina Rakočevića, iako je njegovu kandidaturu sredinom maja odbila Kandidaciona komisija tog udruženja.\n30. apr. 2021 15\nUNS osniva Klub frilensera i novinara honoraraca\nDo današnje izborne skupštine, jedini kandidat za predsednika bio je aktuelni prvi čovek UNS Vladimir Radomirović, i upravo je Radomirović predložio, a skupština usvojila predlog da i direktor Doma kulture u Gračanici Rakočević bude kandidat.\nRadomirovićevo obrazloženje bilo je da želi da Udruženje bude jedinstveno, a da će pitanje usklađivanja Statuta UNS i Kodeksa novinara „doći na dnevni red“.\nRakočević je članovima Skupštine UNS rekao da se stidi toga što se dešava na Skupštini, a Radomirovića je optužio da ga je uoči početka zasedanja opsovao.\nSednica Skupštine je od samog početka protekla prošla uz brojne tenzije, počevši od usvajanja Dnevnog reda i nesuglasica oko načina na koji bi trebalo da bude usvojen. Najveći broj kritika je bio na račun kandidacione komisije i prigovore koji su joj podneti na kandidaturu Živojina Rakočevića, kao i na kandidaturu aktuelnog predsednika UNS Vladimira Radomirovića.\nKako je javlila reporterka N1, do sukoba je došlo posle glasanja o predlogu člana Uprave UNS-a, Slobodana Radičevića, da se poništi lista predloženih kandidata Uprave Udruženja za naredni mandat.\nPredsedavajući Izborne skupštine, Zoran Stanojević, potom je pozvao članove koji su otišli na ručak, da se vrate i izjasne da li su protiv predloga Radičevića.\nZbog toga se nekoliko nezadovoljnih članova Uprave verbalno sukobilo sa studentima koji su brojali glasove, medjusobno su se gurali i obezbedjenja hotela je moralo da reaguje i razdvoji ih.\nPodsetimo, skupština UNS bira članove Uprave UNS, Nadzornog odbora, Suda časti i predsednika UNS-a.\nizboriUNSvladimir radomirovićŽivojin Rakovčević


Sirija na Jalti: Stigli biznismeni u potrazi za investicijama - Sputnjik Srbija\nSirija na Jalti: Stigli biznismeni u potrazi za investicijama\n07:59 18.04.2019 (osveženo 08:24 18.04.2019) Preuzmite kraći link\nNa Međunarodni ekonomski forum koji se održava u Jalti doputovala je delegacija iz Sirije, a prema rečima predstavnika organizatora Andreja Nazarova, reč je o 28 biznismena i predstavnika sirijske vlasti.\nForum na obalama Krima: Na Jalti 3.000 učesnika iz 100 zemalja sveta\nPrema njegovim rečima, Sirija je ove godine uz Francusku počasni gost Međunarodnog ekonomskog foruma.\n„Juče i danas smo dočekali brojne goste koji su doleteli na aerodrom u Simferopolju. Tu su već predstavnici Nemačke, Italije, Slovačke, Grčke, Austrije, kao i Francuske, koja je uz Siriju počasni gost ovogodišnje manifestacije“, istakao je Nazarov.\nOn je rekao i da su na Krim doputovali i brojni predstavnici iz Afrike i Latinske Amerike, a pre svega iz Meksika, Sijera Leonea, Nigerije, Konga, Sudana i Nikaragve.\nMeđunarodni ekonomski forum na Jalti održava se svake godine, a ovogodišnja manifestacija počela je danas i trajaće do 20. aprila. Očekuje se da će na forumu učestvovati preko 3.000 učesnika iz 100 zemalja sveta.\nMeđunarodni ekonomski forum, Jalta, Sirija, Krim


Glavna tužiteljka MKS: Moguće da su počinjeni ratni zločini u izraelsko-palestinskom nasilju - IndeksOnline.rs\nNaslovna PLANETA Glavna tužiteljka MKS: Moguće da su počinjeni ratni zločini u izraelsko-palestinskom nasilju\nJERUSALIM – Glavna tužiteljka Medjunarodnog krivičnog suda (MKS) u Hagu Fatu Bensuda (Fatou Bensouda) izrazila je danas zabrinutost zbog eskalacije nasilja izmedju Izraela i Palestinaca i rekla da su možda počinjeni zločini.\n“Pratim sa velikom zabrinutošću eskalaciju nasilja na Zapadnoj obali, uključujući istočni Jerusalim, te u Gazi i okolini i moguće zločine na osnovu Rimskog statuta (smernice MKS, medjunarodnog ugovora kojim je stvoren suda)”, objavila je Bensuda na Tviteru.\nU ratu koji je 2014. godine trajao 50 dana izmedju izraelske vojske i Hamasa jedna od nekoliko taktika koju je Izrael primenjivao bilo je rušenje stambenih kula.\nSud takodje namerava da istražuje nasumično ispaljivanje raketa iz pojasa Gaze na izraelske civile.\nPortparol izraelske vojske Jonatan Konrikus rekao je danas da izraelske snage slede stroga pravila službe i odredbe medjunarodnog prava o oružanom sukobu.\n“Mi smo definitvno vrlo obazrivi prema civilnim žrtvama u Gazi i želimo da ih minimiziramo. To je naš prioritet”, rekao je Konrikus na onlajn konferenciji za novinare, preneo je Asošiejted pres.\nIzraelska vojska je od početka sukoba sa palestinskim ekstremističkim organizacijama u pojasu Gaze u ponedeljak uveče srušila dve višespratnice na toj teritoriji, tvrdeći da su tamo bile izmedju ostalog kancelarije Hamasa koji vlada Gazom.\nPrethodni tekstSelaković: Izjava izaelskog ambasadora nije istinita, svojsvrsni je bezobrazluk\nSledeći tekstNemačka: Vakcinisani mogu u zemlju bez odlaska u karantin


Vučić: Povećaćemo plate i penzije! - VIDEO | Skandalozno\nVučić: Vlada Srbije će povećati plate i penzije! – VIDEO\nBudžetski deficit Srbije poslednjeg dana aprila iznosi maksimalno 21,5 milijardi dinara, iako je bilo predviđeno da on iznosi 71 milijardu, rekao je danas premijer Aleksandar Vučić.\nTakav deficit Srbija nije imala u poslednjih deset godina, rekao je premijer na konferenciji za novinare u Vladi Srbije.\n“Predvideli smo da budžetski deficit u aprilu iznosi 17,5 milijardi, a mi danas imamo suficit od 3,5 milijarde”, istakao je premijer. “Realno je da nemamo nikakav minus u kasi u aprilu”, dodao je Vučić i dodao da bi u najlošijem slučaju dodatna ušteda mogla iznositi 17,5 ili 18 milijardi dinara. To je, dodao je, deficit koji na godišnjim nivou imaju dve ili tri zemlje Evropske unije, dok sve ostale zemlje značajno više”, rekao je Vučić.\nPremijer je izjavio da će Vlada Srbije povećati plate i penzije.\nOn je na konferenciji izjavio da će razgovori sa Međunarodnim monetarnim fondom o povećanju plata i penzija pokrenuti u avgustu i da će povećati plate i penzije. Vučić je kazao da su javne finansije Srbije takve da ih Srbija nije imala u poslednjih 10 godina.\n“U avgustu ćemo krenuti da se Međunarodnim monetarnim fondom (MMF) razgovaramo o povećanju plata i penzija”, dodao je Vučić.\nMi ćemo fiskalne zahteve MMF, 75 odsto možda i 80 odsto zahteva, ispuniti već u prvoj godini trogodišnjeg programa, rekao je Vučić na konferenciji za novinare.\nOn je naglasio da će narod do kraja godine osetiti ozbiljno poboljšanje u svojim džepovima.\nVučić je izjavio da stalno razgovara sa predsednikom Srbije Tomislavom Nikolićem, koji je dobro upoznat sa tim šta se od Srbije traži kada je reč o Kosovu i Metohiji, napominjući da to niko iz Vlade i ne krije.\nNemačka je impresionirana reformama u Srbiji, rekao je Vučić i dodao da ima primedbu da li se može postići sporazum o energetici. Ne mogu da nam uzmu 100 odsto Gazivoda, rekao je Vučić na konferenciji za novinare.\nOn je rekao da se razgovara o Parku mira u Kosovskoj Mitrovici i Zajednici srpskih opština.\n“Kosovo je uvek tema sa EU”\nVučić je izjavio da ne zna šta može da očekuje od platforme o Kosovu koju bi predsednik Srbije trebalo da mu dostavi posle prvomajskih praznika.\nOn je kazao da je predsednik Tomislav Nikolić upoznat sa svime što se od Srbije traži na putu ka Evropskoj uniji i dodao je da ne krije o čemu se razgovara sa Eu kao i da je “tema uvek Kosovo”.\nPremijer je kazao da sa Evropskom unijom razgovara o stvaranju Zajednice srpskih opština na Kosovu i o parku mira u Kosovskoj Mitrovici.\nVučić je naveo da je dobio poziv da učestvuje na ministarskoj konferenciji 18. maja i da će tražiti podršku za Srbiju i otvaranje pregovaračkih poglavlja.\n“Počinje prava ofanziva Srbije, uskoro idem i u Berlin i na svaki način idemo da se borimo za otvaranje poglavlja što pre”, kazao je Vučić na konferenciji za novinare.\nBudite prvi sa komentarom na članku "Vučić: Vlada Srbije će povećati plate i penzije! – VIDEO"


Gradski zavod za javno zdravlje - Beograd - Svetski dan bubrega - SDB 2020.\nOve godine Svetski dan bubrega ima za cilj da podigne svest ljudi o povećanju opterećenja društva ovim bolestima u svetu i da se zalaže za zdravlje bubrega za sve ljude. Konkretno, kampanja za 2020. ističe značaj preventivnih intervencija u cilju sprečavanja pojave i progresije bolesti bubrega.\nU Beogradu je u 2018. godini od hronične bubrežne insuficijencije umrlo 287 lica, a registrovano je 215 novoobolelih od ove bolesti.\nHronične bolesti bubrega iziskuju ogromne zdravstvene troškove. Na troškove dijalize i transplantacije otpada 2-3% godišnjeg zdravstvenog budžeta u zemljama sa visokim prihodima, a ove metode se sprovode kod manje od 0,03% populacije tih zemalja.\nU zemljama sa niskim i srednjim prihodima, većina ljudi sa bolestima bubrega ima nedovoljno dostupne tretmane za zamenu bubrežne funkcije - dijalizu i transplantaciju bubrega u cilju spasavanja života.\nOd ključnog je značaja činjenica da se kroz odgovarajući pristup osnovnoj dijagnostici i ranom lečenju bolest bubrega može sprečiti ali i odložiti napredovanje ka terminalnom stadijumu bolesti.\nIako su u mnogim državama usvojene nacionalne politike i strategije za nezarazne bolesti u celini, često nedostaju specifične politike usmerene na edukaciju stanovništva i podizanje svesti o značaju bolesti bubrega, kao i skrining za bolesti bubrega, adekvatna kontrola i tretman bolesti. Skladno tome, postoji potreba da se poveća svest o važnosti preventivnih mera u širokim krugovima društva, profesionalaca i kreatora politike.\nNa koji način preventivne intervencije mogu sprečiti bolesti bubrega ali i mogućnost težih komplikacija?\n(1) Primarna prevencija podrazumeva intervenciju pre nastajanja zdravstvenih efekata i nastoji da spreči nastanak bolesti bubrega pre nego što proces bolesti počne.\n(2) Sekundarna prevencija predlaže preventivne mere koje vode ka ranoj dijagnozi i blagovremenom lečenju bolesti bubrega i sprečavanju većih problema u razvoju bolesti.\n(3) Tercijarna prevencija označava upravljanje bolešću bubrega nakon postavljanja dijagnoze, da bi se kontrolisala progresija bolesti i pojava težih komplikacija.\nPrimarna prevencija bolesti bubrega zahteva modifikaciju faktora rizika, kao što su dijabetes melitus, hipertenzija, nezdrave dijete (nepravilna ishrana ili neke specifične dijete), strukturne anomalije bubrega i urinarnog trakta, nefrotoksičnost lekova (brojni lekovi mogu izazvati oštećenje bubrega). Primarna prevencija podrazumeva i promovisanje zdravih stilova života, uključujući fizičku aktivnost i pravilnu ishranu, skrining za pacijente sa visokim rizikom od ovih bolesti (analize krvi i urina).\nKod osoba sa prethodno postojećom bolesti bubrega, sekundarna prevencija obuhvata optimizaciju krvnog pritiska i glikoregulaciju, edukaciju i kliničke intervencije.\nKod pacijenata sa uznapredovalom bolešću bubrega, prioritetno je upravljanje komorbiditetima kao što su uremija i kardiovaskularne bolesti.\n2020 SDB poziva svakoga da se založi za mere u svojoj zemlji koje uključuju:\nPonovni fokus na primarnu zdravstvenu zaštitu, podizanje svesti, osnaživanje i edukaciju pacijenata;\nIntegraciju prevencije bolesti bubrega u nacionalne programe za sveobuhvatne i integrisane usluge, koje su od suštinskog značaja za poboljšanje ranog otkrivanja i praćenja hroničnih bolesti bubrega;\nUključiti vladu, celo društvo, koncept „zdravlje u svim politikama“, multisektorsku saradnju u promociji prevencije bolesti bubrega.\nRacionalno koristite lekove protiv bolova/upale!


RTCG - Radio Televizija Crne Gore - Nacionalni javni servis :: Politika :: Evropska mreža posmatraće predstojeće izbore\n15. 07. 2020. 15:40 >> 16:31 1\nEvropska mreža posmatraće predstojeće izbore\nEvropska mreža Organizacija za nadgledanje izbora posmatraće prvi put predstojeće parlametarne izbore 30. avgusta. Ocjenjivaće i predizbornu kampanju kao i sve ključne aspekte izbornog procesa. Planiraju da objave privremeni izvještaj prije izbora, kao i preliminarne nalaz nakon izbornog dana.\nEvropska mreža organizacija za nadgledanje izbora akreditovala je 6 međunarodnih izbornih stručnjaka, a dodatno će 28 posmatrača za nadgledanja predstojećih parlamentarnih izbora.\n"Glavni posmatrački tim biće stacioniran u Podgorici dok će ostali posmatrači biti širom Crne Gore. Ocjenjivaćemo izborni proces shodno međunarodnim standardima i u skladu sa crnogorskim propisima", kazao je šef misije Đanluka Pasareli.\n"Mi ćemo posmatrati i ocjenjivati predizbornu kampanju i sve ključne aspekte izbornog procesa. Planiramo da objavimo privremeni izvještaj prije samih izbora, zatim i izvještaj o preliminarnim nalazima i zaključcima nakon izbornog dana. Svi izvještaji i zaključci zasnivaće se na dokazima i zaključcima glavnog tima i posmatrača sa terena", kazao je analitičar izborne kampanje Pjer Pejtjer.\nEvropska mreža organizacija za nadgledanje izbora svoju prvu posmatračku misiju u našoj državi započela je 6. jula, a završiće je mjesec nakon održavanja izbora.\n"Zadatak i obuhvat naše misije je ograničen na praćenje parlamentarnih izbora i nećemo posmatrati lokalne izbore, koji će se održati istog dana. Možda ćemo uzeti u obzir razmatranje i izvještavanje o različitim aspektima izbora na lokalnom nivou u onoj mjeri u kojoj su oni povezani sa parlamentarnim izborima", kazao je kordinator Gazmed Agaj.\nTim evropske mreža organizacija za nadgledanje izbora već se sastao sa dijelom ključnih domaćih aktera za izborni proces, nekim ambasadama i delegacijom Evropske unije u Crnoj Gori, dok su narednih dana planirani sastanci sa svim zainteresovanim stranama kako bi dobili sveobuhvatnu sliku izbornog procesa.\nParlamentarni izbori Evropska mreža\nJedanaesti izbori od uvođenja višepartizma\n21. 06. 2020. 2\n"Od septembra novi vjetrovi promjena"\n20. 06. 2020. 15\nHrvatska: Proglasili skoro 200 izbornih lista\nPosljednji rok za izbore 18. oktobar\n16. 06. 2020. 7


Dani kneginje Ljubice – GMinfo\nfoto: TO Gornji Milanovac\nTadicionalna manifestacija Dani kneginje Ljubice, obeležena je ove godine retrospektivnom izložbom fotografija prethodnih trinaest manifestacija. U Zadužbini Žilović u Vraćevšnici, posetioci su imali priliku da pogledaju fotografije od prvih Ljubičinih dana održanih 2007. pa sve do prošle 2019. godine.\nImajući u vidu situaciju nastalu virusom Covid-19, a i time da ova manifestacija okuplja mnogo ljudi različitih starosnih dobi, organizatori su odlučili da 14. Dani knjeginje Ljubice budu simbolično obeleženi, kako se ne bi stvorio rizik po zdravlje ljudi.\nDirektor Tutističke organizacije opštine Gornji Milanovac, Desimir Ćalasan, pozdravio je prisutne goste, zahvalio se prijateljima i kolegama iz Muzeja rudničko-takovskog kraja, Biblioteke „Braća Nastasijević“, Izvornoj grupi „Crnućanka“, sestrinstvu manastira Vraćevšnica i svim posetiocima koji su došli na izložbu.\n– Ove godine smo obeležili manifestaciju na način koji nije u svom ustaljenom programskom obliku, ali je i dobra prilika da vidimo šta treba dodati, a šta oduzeti u godinama koje dolaze – istakao je Desimir Ćalasan.\nDejan Acović, filolog i bibliotekar Biblioteke „Braća Nastasijević“ prikazao je i najavio promociju knjige Radovana Popovića „Srpski orfej Dobrica Erić“.\nUčenica Osnovne škole „Desanka Maksimović“, Jana Radovanović, inače učesnica na okružnom takmičenju u lepom govoru, recitovala je pesme Dobrice Erića.\nČast da otvori i zatvori manifestaciju pripala je starijim članicama, muškom i ženskom podmlatku Izvorne grupe „Crnućanka“. Urednik programa bila je etnomuzikolog, predsednik i umetnički rukovodilac Izvorne grupe „Crnućanka“, Ivana Todorović.\nJelena Pantelić gminfo.rs


Održan sastanak o pitanjima migranata i zaštiti granica BiH | DEPO Portal\nTokom sastanka istaknuto je da je usljed preduzetih mjera i aktivnosti od strane institucija Bosne i Hercegovine u mjesecu julu došlo do smanjenja broja ilegalnih ulazaka u Bosnu i Hercegovinu u odnosu na raniji period uz očekivanje da će se taj trend zadržati\nPredsjedavajući Vijeća ministara BiH dr. Denis Zvizdić održao je danas u Sarajevu radno-konsultativni sastanak sa ministrom sigurnosti BiH Draganom Mektićem i predstavnicima policijsko – sigurnosnih institucija Bosne i Hercegovine. Razgovarano je o strateškim aktivnostima veznim za povećan broj migranata i zaštiti granica Bosne i Hercegovine kako bi se spriječilo daljnje povećanje ilegalnih ulazaka u našu zemlju.\nPredstavnici sigurnosnih institucija informisali su predsjedavajućeg Zvizdića o trenutnoj situaciji u Bosni i Hercegovini u vezi sa prilivom migranata i ilegalnim prelascima granice. Naglasili su da do dužeg zadržavanja ilegalnih migranata u našoj zemlji dolazi zbog nepoštivanja sporazuma o readmisiji od strane država iz kojih migranti ilegano ulaze u BiH, kao i nepostojanja sporazuma sa dijelom zemalja iz kojih ilegalni migranti vode porijeklo.\nTokom sastanka istaknuto je da je usljed preduzetih mjera i aktivnosti od strane institucija Bosne i Hercegovine u mjesecu julu došlo do smanjenja broja ilegalnih ulazaka u Bosnu i Hercegovinu u odnosu na raniji period uz očekivanje da će se taj trend zadržati.\nPredsjedavajući Zvizdić je rekao da je jedan od najvažnijih prioriteta zaštita granica Bosne i Hercegovine kako bi se spriječilo daljnje povećanje ilegalnih ulazaka u Bosnu i Hercegovini, te je zatražio od svih nadležnih institucija da se nastavi sa jačanjem kontrole graničnog pojasa povećanim prisustvom policijskih službenika, zaprečavanjem ilegalnih prelaza i sprečavanjem krijumičarenja migranata. Posebno je istaknuo važnost i hitnost rješavanja pitanja smještaja migranata na području Unsko-sanskog kantona, apostrofirajući opredijeljenost Vijeća ministara BiH u smislu humanog pristupa te djelovanja u skladu sa domaćim zakonima i međunarodnim standardima. Bosna i Hercegovina podržava politiku EU i želi biti dio zajedničkog rješenja. S tim u vezi očekuje se nastavak finansijske i međunarodno tehničke pomoći iz EU.\n#dragan mektić #denis zvizdić #migranti


Vesti online / Vesti / Svet / Zašto je Rusija "izdala Kurde" i pomaže Turskoj u Afrinu?\nTurski tenkovi ulaze u Siriju (Foto: Arhiva)\n"Rusija će se jednog dana izviniti Kurdima"\nPre svega, operacija je zahtevala da turske vazdušne snage uđu u sirijski vazduni prostor - što Ankara ne bi mogla učiniti bez konsultacija s Rusijom. Dalje, pre prebacivanja u Afrin snaga Slobodne sirijske vojske (FSA), koje Turska podržava, Ankara je bilo potrebno uverenje Rusije da Bašar al Asad neće iskoristiti situaciju i pokušati da zauzme pozicije pod turskom kontrolom u pokrajini Idlib.\nSirijske demokratske snage (SDF), alijansa kurdskih i arapskih boraca u Siriji, koje podržavaju SAD, takođe su znale da bi bilo nemoguće da Turska započne operaciju "Maslinova grančica" bez koordinacije s Moskvom. Posledica toga je da su predstavnici SDF-a brzo iskazali svoje nezadovoljstvo ruskim stavom u vezi ovog pitanja.\n* Čim Rusi odobre: Turci napadaju Kurde u Siriji\n* Turska: Nismo ništa obećali Rusiji\nGeneral Sipan Hemo, komandant kurdskih Jedinica narodne zaštite (YPG), vodećih kurdskih snaga u okviru SDF-a, rekao je da je Rusija "izdala Kurde". On je dodao da će "doći dan kad će se Rusija izviniti Kurdima zbog nedostatka principa".\n"Rusija je postala saučesnik Turske"\nSeme operacije "Maslinova grančica" posejano je prošlog leta, tokom razgovora između ruskog ministra odbrane Sergeja Šojgua i komandanta turskog Generalštaba Hulusija Akara u Istanbulu. Kao rezultat tih razgovora, Moskva je dala dozvolu turskim vazdušnim snagama za delimično korišćenje sirijskog vazdušnog prostora, što je utrlo put turskoj ofanzivi na Afrin.\nAnkara je počela da povećava svoje vojno prisustvo u blizini kurdske enklave pre mesec dana, nakon što je postigla sporazum sa Moskvom u vezi granica zona deeskalacije u Idlibu. Rusko odobrenje operacije "Maslinova grančica" postalo je još jasnije na dan kad su borbe počele, kada je rusko ministarstvo odbrane objavilo povlačenje ruskih snaga iz Afrina\nRusija je koristila "kurdsku kartu" kad je htela kompromis\nUprkos ogorčenju sirijskih Kurda, saradnja sa Turcima u vezi Afrina je mnogo korisnija za Rusiju od sukoba. Odnosi Rusije sa Kurdima nisu nikad bili zasnovani na dugotrajnoj, strateškoj saradnji. Naprotiv, istorijski je Moskva koristila "kurdsku kartu" samo onda kada je trebalo da postigne kompromis sa zemljama na Bliskom istoku, pre svega sa Turskom.\nTakođe, saradnjom sa Ankarom u vezi Afrina, Moskva je stvorila priliku koja će joj omogućiti da reši situaciju u Idlibu bez vojne eskalacije. Rusija zna da bi vojni sukob u Idlibu bio skup za Damask i njegove saveznike, jer bi doveo do nove humanitarne katastrofe slične one koja se dogodila pre godinu dana u Alepu. Da ne spominjemo da bi takav sukob iscrpeo već slabu sirijsku vojsku, što bi prisililo Rusiju da se vrati na sirijski ratni front.\nKonačno, Turska ima dodatnu, važnu kartu za pregovaranje sa Rusijom: gasovod Turski tok. Moskva ima velike planove u vezi projekta i ne želi da išta zaustavi njegovu izgradnju. Zbog toga je malo verovatno da će Ankara suspendovati projekat u skoroj budućnosti, kao što je uradila 2015. Ako se izgradnja nastavi bez zastoja, Turski tok može biti po planu završen 2019. godine.


KULTIM - književnost, poezija, stvaralaštvo, kultura » Blog Archive » IZLOŽBA O NACIZMU I KLASIČNOJ MUZICI\nIZLOŽBA O NACIZMU I KLASIČNOJ MUZICI\nNacisti i klasična muzika, odnos Bahove i Mendelsonove muzike, tema ja izložbe otvorene u Ajzenahu, Bahovovom rodnom mestu.\nKompleksan odnos Bahovog i Mendelsonovog stvaralaštva u vreme Trećeg rajha glavna je tema izložbe otvorene u Muzeju Johana Sebastijana Baha u Ajzenahu, njegovom rodnom gradu na istoku Nemačke.\nRihard Vagner je kompozitor koji se najčešće dovodi u vezu sa nacistima, ali je Hitlerova Nacionalsocijalistička radnička partija Nemačke proglasila Johana Sebastijana Baha za “najvećeg Nemca među Nemcima” i njegovu muziku izvodila na mitinzima, kako bi podstakla nacionalistički žar.\nNacisti su uzdizali Baha zbog njegovog “rasno čistog” porodičnog stabla, koje seže do 11. veka, i hvalili “nemačku” disciplinu njegove barokne muzike.\nFeliksa Mendelsona, koji je doprineo ponovnoj popularizaciji Bahovih dela organizujući njihovo izvošenje u modernim dvoranama, nacisti su prezirali zbog jevrejskog porekla.\nPostavka izložbe analizira kako se režim Adolfa Hitlera odnosio prema stvaralaštvu dvojice kompozitora i kako su njihova dela uticala na oblikovanje nacističke svesti, izjavio je direktor muzeja Jerg Hansen.\n“Imali smo mnogo pozitivnih reakcija”, naveo je Hansen dodajući da je izložbu posetilo 15.000 ljudi, otkako je u maju otvorena, i da je većina bila iznenađena, pošto se malo zna o uticaju Bahove muzike na u vreme nacista.\nMnogi ne znaju da je Bahova muzika svirana na partijskim skupovima, svakodnevno je emitovana na radiju, izvodili su je članovi Hitlerove omladine, a 1935 “Rajh Bah festival” u Lajpcigu posetili su Hitler i njegov glavni propagandista Jozef Gebels.\nMendelsonova dela nisu bila zabranjena, ali su nacisti naredili muškim horovima da na partijskim skupovima ne izvode njegove pesme.\nAngažovali su nekoliko “odobrenih” kompozitora, među kojima i Karla Orfa, tvorca “Karmine Burane”, da preprave i unesu “arijevski ton” u Mendelsonov “San letnje noći”, u kojem je čuveni Svadbeni marš.


Radmanović i Nikolić razgovarali o političkoj situaciji u regionu - Klix.ba\nCilj je trajna stabilnost Radmanović i Nikolić razgovarali o političkoj situaciji u regionu\nCilj je trajna stabilnost\nRadmanović i Nikolić razgovarali o političkoj situaciji u regionu\n10.12.2012. u 17:19\nTokom rаzgovorа dvа predsjednikа su se sаglаsilа dа je unаpređenje dobrosusjedskih odnosа Bosne i Hercegovine i Srbije u interesu grаđаnа obje zemlje, kаo i dа je ostvаrenje trаjne stаbilnosti regionа jedаn od prioritetа spoljne politike i Bosne i Hercegovine i Srbije.\nPredsjednik Nikolić i predsjedаvаjući Predsjedništvа BiH Rаdmаnović ponovili su stаv dа nikаkve promene Dejtonskog mirovnog sporаzumа nisu moguće bez sаglаsnosti obа entitetа i svа tri konstitutivnа nаrodа koji žive u Bosni i Hercegovini. Predsjednik Republike Srbije istаkаo je dа Srbijа, kаo gаrаnt Dejtonskog sporаzumа, potvrđuje svoje međunаrodno preuzete obаveze.\nPredsjednik Republike Srbije i predsjedаvаjući Predsjedništvа BiH rаzgovаrаli su i o аktuelnoj političkoj situаciji u regionu.\nprije 2h 12m 199


SPO: Put ka funkcionalnoj autonomiji | Autonomija\nSPO: Put ka funkcionalnoj autonomiji\n– SPO je načelno zadovoljan nacrtom zakona o nadležnostima Vojvodine, ali podržava i predloge Izvršnog veća z…\n– SPO je načelno zadovoljan nacrtom zakona o nadležnostima Vojvodine, ali podržava i predloge Izvršnog veća za izmenu i dopunu tog nacrta – rekao je poslanik u Skupštini Vojvodine Milan Đukić na konferenciji za novinare Pokrajinskog odbora SPO-a, juče u Novom Sadu. – Smatramo da će nacrt zakona tada biti kompletan dokument koji u ovom trenutku zadovoljava ono što su interesi građana Vojvodine.\nSPO “insistira” i na donošenju zakona o javnoj svojini, koji će u skladu s Ustavom definisati položaj svojine Republike, autonomnih pokrajina i lokalnih samouprava. Taj zakon, dodao je Đukić, morao bi i da uvaži “legitimna prava ljudi kojima, po nekom zakonu o restituciji, imovina treba da bude vraćena”. SPO smatra da bi “bilo dobro” da se donese i zakon o prihodima APV koji će odrediti vrstu, obim i dinamiku priliva prihoda za ostvarenje poverenih nadležnosti.\nZa SPO je važno da se u nacrtu zakona o nadležnostima APV nađu i pokrajinski zavod za statistiku, davanje pokrajinske saglasnosti u oblasti enegretike za izgradnju malih objekata, odnosno elektrana do 4-5 megavata, kao i da se uvrsti naknada za korišćenje šuma, što, inače, u tekstu nije predviđeno.\n– Nadamo se da posle donošenja sveobuhvatnog zakona o nadležnostima, zakona o svojini, te zakona o prihodima, možemo govoriti o funkcionalnoj autonomiji – kazao je Đukić.


PZG: KRAGUJEVAC IZGUBIO STATUS GRADA SA POVOLJNIM POSLOVNIM OKRUŽENJEM - Glas Šumadije\nNaslovna > Politika > PZG: KRAGUJEVAC IZGUBIO STATUS GRADA SA POVOLJNIM POSLOVNIM OKRUŽENJEM\nOva vlast ima jednu konstantu, konstantu urušavanja ugleda grada Kragujevca, rečeno je na današnjoj konferenciji za novinare Pokreta za naš grad. U Pokretu podsećaju da su se regionalni centri Pošte, Telekoma, Elektrodistribucije pa i nedavno odeljenje za borbu protiv korupcije, „preselili“ u gradove u okruženju. A Kragujevac je, tvrde, izgubio status grada sa povoljnim poslovnim okruženjem.\nŠta zapravo to znači za sam grad Kragujevac? Znači da šaljemo lošu poruku ka potencijalnim investitorima i drugim zainteresovanim akterima. Ako je grad Kragujevac bio od 2008. godine grad sa povoljnim poslovnim okruženjem, a danas to nije, jasno je da postoje određeni problemi u funkcionisanju ove gradske vlasti. Za investitore to predstavlja loš signal odnosno da poslovni ambijent nije bas najbolji. Sertifikat sam po sebi nije nešto što će vam dovesti odmah investitore ali je jedan od koraka ka privlačenju investicija, a sa druge strane jedan garant za zainteresovane aktere da imaju jednu standardizovanu proceduru, jedan visok kvalitet usluga koje pruža lokalna samouprava kako bi oni razvijali svoj biznis kako u predinvesticionoj tako i u investicionoj i postinvesticionoj fazi, rekao je predsednik Upravnog odbora Pokreta za naš grad Dalibor Jekić.\nPosledice ovakvog vođenja grada, navodi Jekić, imaju za rezultat da kragujevačka lokalna samouprava nije dovela ni jednu investiciju .\nČinjenica je da nema nijedne investicije, činjenica je da se velika investicija u Sobovici realizuje zahvaljujući isključivo privatnoj inicijativi a ne inicijativi gradske vlasti. Zahvalnost za to se duguje gospodinu Milanoviću i to Kragujevčani treba da znaju. Pored privatnih inicijativa paralelno moraju da se odvijaju i aktivnosti od strane gradonačelnika i gradskog veća, moramo da vidimo jednu investiciju koju su oni realizovali. Mi danas ne možemo da im čestitamo na tome, nemamo na čemu da im čestitamo, zapravo smo nezadovoljni konstantnim urušavanjem ugleda grada Kragujevca, njegovog imidža koji je građen godinama. , rekao Da budem potpuno objektivan, ono što danas pričamo mi u Pokretu za naš grad vide i građani grada Kragujevca ali očigledno da gradsku vlast ne dotiču problemi sa kojima se građani susreću. Zbog ovakvog odnosa gradske vlasti mi ove godine imamo povećanje poreza na imovinu, a rešenja koja pristižu ovih dana izazivaju šok kod svih Kragujevčana, rekao je Jekić.\nTagovi: Dalibor Jekić Kragujevac Pokret za naš grad\nKRAGUJEVAC NA POŠTANSKIM MARKAMA


Srpska liga Istok: Remi “gumara”, poraz Meševa - KruševacGrad\nSrpska liga Istok: Remi “gumara”, poraz Meševa\nTrajal i dalje jedini neporaženi tim u ovom rangu, Meševo izgubilo šesti put\nLepo vreme poslužilo je srpskoligaše, koji su odigrali 11. kolo prvenstva u grupi Istok.\nTrajal je u Vlasotincu igrao nerešeno, 0:0, protiv Vlasine i tako ostao jedini neporaženi tim Istoka. Kako je Budućnost iz Popovca takođe osvojila bod, u Paraćinu protiv Jedinstva (1:1), situacija na vrhu tabele ostala je nepromenjena – “gumari” su na vodećoj poziciji, sa bodom više od drugoplasirane ekipe Budućnosti.\nMeševo je pretrpelo šesti poraz ove sezone, u Jagodini od istoimenog srpskoligaša sa 2:0, golovima primljenim u prvom poluvremenu utakmice. Posle ovog kola, na tabeli je jedanaesto, sa isto toliko bodova.\nTrajal u sledećem kolu dočekuje Slogu iz Leskovca koja je poslednja na tabeli, pa se očekuje da će “gumari” bez problema doći do novih bodova. Meševo će takođe biti domaćin, ekipi Hajduk Veljko iz Negotina.\n28.05.2022 0 148\n20.05.2022 0 146\n16.05.2022 0 136\n28. juna 2022., 11:33


Čolaku za RSE: Kosovo u Berlin ide sa harmonizovanim stavovima\nPredsednik Kosova Hašim Tači, kao predsedavajući kosovske delegacije, u Berlinu će predstaviti harmonizovane, državne stavove u ime svih institucija Kosova, izjavio je za Radio Slobodna Evropa (RSE) šef kabineta i savetnik kosovskog predsednika, Bekim Čolaku.\nŠto se koordinacije sa premijerom Kosova tiče, Čolaku je kazao da je Tači u koordinaciji ne samo sa Haradinajem, već i sa predsednikom Skupštine, kao i sa pregovaračima u procesu dijaloga. Kako je dodao, stavovi Kosova su jasni i transparentni.\n"Kosovo ide u Berlin kako bi i domaćinima ovog sastanka i susednim državama regiona stavilo do znanja da je Kosovo nezavisna i suverena država, da naša evroatlantska perspektiva nema drugu alternativu, da se liberalizacija viza treba desiti bez daljnjeg odlaganja, zato što nije fer ovakvo tretiranje Kosova", kazao je Čolaku.\n"Stavovi su jasni i transparentni. Tamo se ne ide za ikakav spektakl, već da se Kosovo predstavi kao jedna ozbiljna država, spremna da preuzme odgovornosti u sklopu ojačavanja stabilnosti i mira u regionu, i kao dostojanstvena država koja ne čini nikakve kompromise a kada su u pitanju državni interesi", dodao je.\nNa pitanje da li će se predsednik sastati sa premijerom Kosova pre Berlina, Čolaku je kazao da je sastanka između predsednika i premijera bilo, da je moguće da se sastanak i danas desi ili u Berlinu pre samita.\n"Nema ničeg posebnog što se tiče saradnje i harmonizacije između predsednika i premijera", kazao je Čolaku.\nNa pitanje da li predsednik Kosova i dalje podržava ideju korekcije granica a u sklopu konačnog sporazuma sa Srbijom, Čolaku je kazao da je stav predsednika jasan, a on je da Srbija treba da prizna Kosovo bez ikakvog uslova i bez ikakvog kompromisa.\n"Ali, naravno, nama je dužnost da uradimo sve a kako bi vekovne aspiracije Albanaca u Preševskoj dolini postala realnost", kazao je Čolaku.\nPremijer Kosova Ramuš Haradinaj ranije u petak je izrazio nadu na samitu u Berlinu neće imati nesuglasica sa predsednikom Kosova Hašimom Tačijem, te je dodao da nema promena u stavovima.\n"Imaćemo vremena da razgovaramo pre događaja, i sigurno ćemo harmonizovati stavove. Ali, ja nemam drugih stavova osim onih koje smo do sada predstavili", kazao je Haradinaj.\nHaradinaj je kazao i da ne vidi neku razliku sa predsednikom, kao i da "ne zna da li će predsednik i dalje da priča o granicama i teritorijama".\nHaradinaj je nedavno pozvao predsednika Kosova na usaglašavanje stavova povodom sastanka u Berlinu. U suprotnom će "pojasniti svoje stavove protiv podele Kosova.


Italija: Hapšenje fudbalera zbog nameštanja utakmica\nItalijanska policija koja vodi istragu o nameštanju rezultata fudbalskih utakmica pretresla je još 30 lokacija i izvršila nekoliko hapšenja, uključujući kapitena "Lacija" Stefana Maurija i bivšeg igrača "Ðenove" Omara Milaneta, saopštili su danas zvaničnici.\nU policijskom saopštenju navodi se da je pet lica uhapšeno u Mađarskoj pod sumnjom da su deo ilegalnog međunarodnog kladioničarskog lanca na čelu sa Singapurcem Tan Set Engom, koji je uhapšen u decembru.\nU saopštenju se navodi da su izvršeni pretresi kuća većeg broja fudbalera, trenera i članova uprave klubova Serije A, Serije B i niže divizije Liga pro, zbog sumnje da su umešani u nameštanje utakmica u ime međunarodnih kriminalnih organizacija.\nDanašnja operacija bila je deo šire istrage o malverzacijama u italijanskom fudbalu, tokom koje je vec uhapšeno nekoliko bivših i aktuelnih italijanskkih igrača.\nMinistarstvo unutrašnjih poslova u junu je osnovalo specijalno odeljenje zaduženo za istragu o neregularnostima u fudbalu.\nBivšem kapitenu "Atalante" i nekadašnje italijanskom reprezentativcu Kristijanu Doniju je zabranjeno da igra tri i po godine zbog umešanosti u nameštanje utakmica Serije B prošle sezone.\nBivši napadač "Lacija" i reprezentacije Ðuzepe Sinjori izbačen je iz fudbala na pet godina, a još 15 fudbalera dobilo je zabrane u trajanju od jedne do pet godina.


Prelaz Merdare (Foto Euleks)\nU Euleksu ovo vide kao pozitivan napredak u implementaciji tehničkog sporazuma o Integrisanom upravljanju prelazima proizašlog iz dijaloga kojim posreduje EU.\nKako je navedeno u saopštenju u potpjnoj funkcionalizaciji obe zajedničke tačke prelaza posredovao je specijalni predstavnik EU za dijalog između Beograda i Prištine i druga regionalna pitanja Zapadnog Balkana, dok je jedinica za podršku dijalogu u okviru Misije Euleksa pomogla u koordinaciji procesa tranzicije.\n"Kako se očekuje, nakon potpune funkcionalizacije će se znatno smanjiti vreme čekanja putnika, značajno olakšavajući život svim građanima koji ih koriste", saopšteno je iz misije nakon posete prelazima.\nU slučaju prelaza Mutivode, predstavnici EU će obezbedili da srpske vlasti mogu uspešno da pređu u nove prostorije.\nKosovske vlasti preuzele su vlasništvo nad zajedničkom tačkom prelaza Merdare u oktobru 2018. a na Mutivodama u julu 2019. godine.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2760)


Soroš želi da poveže postojeće univerzitete širom sveta, kao odgovor na globalno zagrevanje, protesne pokrete širom sveta i političke trendove.\nProšle godine "najjače sile - SAD, Kina i Rusija - ostale su u rukama diktatora ili onih koji žele da budu diktatori, a broj autoritarnih vođa nastavio je da raste", rekao je osamdesetdevetogodišnji milijarder na večeri koju organizuje svake godine na Svetskom ekonomskom forumu u Davosu.\nSrednjoevropski Univerzitet (CEU) koje je osnovao i finansira Soroš, biće deo mreže.\nSoroš je morao da preseli CEU iz Budimpešte u Beč prošle godine nakon što je Mađarska zakonski onemogućila rad CEU.\nDeo Soroševih sredstava biće doniran studentima izbeglicama i zatvorenicima i studentima Romima i Rohinjama.\nSoroš je kritičar političara poput američkog predsednika Donalda Trampa i mađarskog premijera Viktora Orbana, a krajnja desnica optužuje Soroša za promovisanje i finansiranje ilegalne masovne migracije u Evropu.


Potpisan Memorandum o saradnji između Komore italijansko-srpskih privrednika i grada Valjeva | Marsh online\nPotpisan Memorandum o saradnji između Komore italijansko-srpskih privrednika i grada Valjeva\nDatum: December 01, 2016\nPredstavnici Komore italijansko-srpskih privrednika (KISP) razgovarali su u Valjevu sa rukovodstvom Grada i uspešnim privrednim društvima koja posluju sa Italijom o daljem unapređenju ekonomske saradnje i stvaranju uslova za nove investicije. Ovom prilikom potpisan je Memoranduma o saradnji, u cilju stvaranja boljih uslova za privlačenje investicija i promociju poslovne saradnje kroz unapređeno pružanje adekvatne podrške i potrebnih informacija potencijalnim investitorima i izvoznicima kako sa teritorije grada Valjeva tako i iz Italije.\nGrad Valjevo prepoznaje interese i potrebe uspostavljanja čvršće saradnje i promocije svog grada i privrednih subjekata u Italiji radi privlačenja potencijalnih italijanskih kompanija zainteresovanih za ulaganje i internacionaliozaciju na teritoriji svoga grada, kao i pružanje podrške u procesu internacionalizacije privrednim subjektima koji posluju na njegovoj teritoriji.\nGradonačelnik grada Valjeva dr Slobodan Gvozdenović, prilikom potpisivanja Memoranduma, ocenio je da očekuje da će saradnja između privrednika iz Valjeva i Italije biti uspešna na obostrano zadovoljstvo. „Grad Valjevo ima interes da podstakne privredni razvoj i spremni smo na saradnju sa vama i da izađemo u susret svakom Vašem zahtevu u okviru mogućnosti koje Grad ima, ali isto tako smo svesni da kompanija Golden Lady zapošljava preko 1000 naših sugrađanki i sugrađana, što je za nas veoma značajno. To je jedan kriterijum kojim se mi rukovodimo i imamo u vidu značaj broja zaposlenih u ovoj kompaniji“, rekao je gradonačelnik Gvozdenović.\nKomora italijansko-srpskih privrednika i grad Valjevo, u skladu sa potpisanim Memorandumom, saglasni su da sarađuju u sledećom oblastima: KISP se obavezuje da po upitima privrednih subjekata sa teritorije grada Valjeva koji su zainteresovani za komercijalne aktivnosti u Italiji, pruža usluge davanja potrebnih informacija o tržištu Italije, komercijalno istraživanje tržišta Italije, pretragu poslovnih partnera i saradnju kod organizovanja i pripreme poseta i učešće na poslovnim manifestacijama i privrednim sajmovima u Italiji.\nGrad Valjevo će zainteresovane privredne subjekte sa teritorije grada koji se obrate sa namerom da ostvare poslovnu i tržišnu saradnju sa Italijom upućivati na KISP, u pogledu pružanja usluga.\nPotpisnici se slažu da će zajednički razvijati bilateralne ekonomske odnose u promociji i realizaciji aktivnosti sa ciljem intenziviranja saradnje italijanskih privrednih subjekata i onih sa teritorije grada Valjeva i to kroz sledeće aktivnosti: učestvovanje u međunarodnim i EU projektima radi finansiranja aktivnosti razvoja, unapređenja konkurentnosti i promocije, saradnje kroz korišćenje nacionalnih, lokalnih i međunarodnih instrumenata podrške i razvoja preduzetničkih inicijativa, pružanjem podrške zadrugama, konzorcijumima, klasterima, strukovnim udruženjima i grupama preduzetnika u cilju internacionalizacije i međusobnim promovisanjem privrednih i turističkih potencijala.\n„Namera je grada Valjeva da što više relevantnih faktora dovedemo u naš grad kako bismo u saradnji sa njima doveli i potencijalne investitore, a najvažnije je naravno da potom zadobijemo poverenje tih investitora da ulažu upravo ovde u Valjevo. Mi imamo dva problema, najpre nedostatak autoputa za koji se nadam da će kao problem biti otklonjen u naredne dve ili tri godine i drugi problem činjenica da nemamo gas. Investitori uvek prvo pitaju te dve stvari, imamo li gas i imamo li autoput“ , rekao je zamenik gradonačelnika Dragan Jeremić na konferenciji za novinare organizovanoj povodom dolaska predstavnika Komore italijansko-srpskih privrednika.\nPredsednik Komore italijansko srpskih privrednika Đorđo Markeđani istakao je da je italijansko srpska komora deo porodice od preko 80 predstavništava koja postoje u celom svetu.“ Ova Komora ravnopravno zastupa interese i srpskih i italijanskih privrednika. Vidim veoma značajnu i veliku priliku za saradnju iz dva razloga. Prvi razlog je naravno dobra i poznata gostoljubivost i prijemčivost lokalne samouprave, a primer je u Valjevu Golden Lady, ali i drugi privredni potencijali koje smo danas upoznali. Drugi razlog je italijansko tržište koje je ogromno i ima oko 60 miliona stanovnika koje može da računa na proizvode iz poljoprivrede, ali takođe i druge proizvode srpskih preduzeća. Posebno znamo da cenimo napore koje lokalna samouprava ulaže kako bi rešila postojeće probleme koji eventualno mogu biti smetnja realizaciji saradnje“, rekao je Đorđo Markeđani. On je dalje posebno naglasio da je Komora otvorena za sva srpska preduzeća i privrednike, ali da posebno ruku pruža privrednicima sa teritorije grada Valjeva.\nKako grad Valjevo sa Komorom italijansko srpskih privednika već ima dobru saradnju, to se može očekivati da će nakon današnjeg potpisivanja Memoranduma ta saradnja biti još čvršća i jača.\nPredstavnici Komore i grada Valjeva su nakon konferencije obišli italijansku kompaniju Golden Lady.\nPrethodno : Održana treća sednica Saveta za praćenje privrednih kretanja na području grada Valjeva\nSledeće : Uhapšeni osumnjičeni za krađe


18-06-2021 22:09 Svet Planeta\nTramp je za Foks njuz rekao da SAD nisu dobile ništa na samitu i da su prepustle scenu Rusiji. Takođe je ukazao da SAD nisu uspele da zaustave izgradnju gasovoda Severni tok 2, što je, prema njegovom mišljenju, bilo važno uraditi.\n"Mislim da je to bio dobar dan za Rusiju", rekao je Tramp.\nOn je u sredu za Vašington otputovao avionom američkih vazdušnih snaga, prenosi Si-En-En.\nU Briselu je učestvovao na samitima sa NATO i EU, a odatle je otputovao u Ženevu gde je održao prvi zvaničan sastanak sa ruskim predsednikom Vladimirom Putinom.


Reka vina potekla u Kaliforniji | Novosti.RS\npetak, 24. 01. 2020. u 23:20\nViše od 97.000 galona crnog vina iscurelo je iz velikih bačvi iz jedne vinarije i završilo u reci koja se uliva u Pacifički okean severno od zaliva u San Francisku.\nReč je o količini crnog vina kojom bi moglo da se napuni osam velikih cisterni, navodi stanica KTLA, koja posluje u sastavu CNN.\nNema izveštaja o pomoru ribe, ali kiselost vina će verovatno ubiti insekte kojima se ribe hrane, kaže izvršni direktor preduzeća za očuvanje reke Don Mekenhil.\nIz vinarije je za CNN rečeno da sprovode unutrašnju istragu i sarađuju sa nadležnim organima.\nPročitajte još: Najskuplje vino na svetu pije se na kašičicu\n"Duboko smo zabirnuti i činimo sve što je u našoj moći da zaštitimo vodne puteve", rekao je portparol.\nU INDIJI SKORO MILION LjUDI ZARAŽENO VIRUSOM KORONA\nLAME KLjUČNE ZA IMUNOTERAPIJU: Britanski naučnici otkrili način za jačanje imuniteta kod obolelih od kovida\nU SAD VIŠE OD 56.000 NOVOZARAŽENIH\nU SJEDINjENIM Američkim Državama u poslednja 24 sata prijavljeno je 56.100 novih slučajeva korona virusa.


DOMINACIJA DRVETA U RADNOM PROSTORU - Uređenje i dizajn doma\nDOMINACIJA DRVETA U RADNOM PROSTORU – kompanija Cox Architecture odlučila je da kreira svoju novu kancelariju u Melburnu, te su se upustili u avanturu koja ih je odvela prilično nepoznatim putem\nNazvana Box Office, njihova nova kacelarija predstavlja žilu kucavicu svih poslova kompanije i kreirana je da bi omogućila individualne radne površine za 75 zaposlenih koji su specijalizovani u odeljenjima koja variraju od modelarstva i radnih publikacija, pa do administrativnih poslova i IT sektora.\nU sklopu se nalazi i prostrana sala za sastanke, konferencijske površine, kuhinja, te trpezarija, neformalne površine za sastanke i zadivljujući atrijum, za koji je takođe bilo mjesta u ovom fantastičnom radnom postoru.\nUdaljavajući se od mundanskog, nova kancelarija pruža dobrodošlicu zaposlenima i klijentima grandioznim ulaznim dijelom u kome se čitavo osoblje može okupljati svakoga jutra. Profesionalna biblioteka takođe sadrži veliku kolekciju najboljih djela Cox Arhitecture studija i sigurno ostavlja veoma veliki vizuelni utisak na sve one koji stupe u njihov radni prostor.\nDrvo je međutim primarni materijal koji dominira enterijerom, koji kao glavnu temu posjeduje moderan stil, sa jako intrigantnim, industrijskim detaljima. Specifično određeni radni prostor kobinovan je sa multifunkcioanalnim salama za sastanke koji uključuju formalne i neformalne ambijente.


Novi potres u Parizu – Keninova eliminisala Serenu Vilijams - BIGportal.ba\n1 Juna, 2019 077\nAmerička teniserka Sofija Kenin savladala je Serenu Vilijams sa 2-0 u setovima i plasirala se u osminu finala Rolan Garosa.\nSofija Kenin je veoma mlada teniserka, ima svega 20 godina i pobedom nad iskusnom Serenom Vilijams je napravila veliki korak u svojoj karijeri i plasmanom u osminu finala na Rolan Garosu skrenula pažnju na sebe.\nMeč je počeo prilično mirno, teniserke su dobro servirale, osvajale poene i sve do petog gema nije bilo iznenađenja. Tada je Sofija Kenin uspela da uzme brejk i povede sa 3:2, da bi dobro odservirala za 4:2 i onda je stigao dupli brejk i dvadesetogodišnjakinja na svom servisu zatvara prvi set rezultatom 6:2.\nSerena je bila uzdrmana, kako svojom lošom igrom, tako i reakcijama Sofije Kenin koja je proveravala svaku lopticu i preispitivala sudijske odluke, što je na momente dovelo i do zvižduka sa tribina, ali Keninovu nije previše omelo.\nSofija Kenin je drugi set počela baš onako kako je priželjkivala – brejkom. Međutim, nije Serena Vilijams ipak bilo ko i uspela je u petom gemu da se revanšira mlađoj koleginici i u šestom gemu dođe do izjednačenja.\nImala je Serena prednost od 4:3 i 5:4, ali nije mogla da savlada Sofiju, koja se oba puta vratila da bi na kraju i slavila sa 7:5, što joj je donelo pobedu rezultatom 2-0 i plasman u osminu finala Rolan Garosa, gde će igrati protiv Ešli Barti.\n“Neka nas prate, nećemo odustati”


Proizvodi - PERIHARD\nKao i prethodnih godina, poslovanje nastavljamo kao ovlašćeni, sertifikovani, Canon partner. Nosioci smo sertifikata Canon Gold Partner, i to u kategorijama Managed Print, Document Services, Output Management kao i Service Partner.\nIzdavanje elektronskih dokumentata (e-faktura, knjižnih pisama, izvoda otvorenih stavki…) jeste brže, jednostavnije, pouzdanije i jeftinije od izdavanja papirnih dokumenata. Napravite i pošaljite e-fakture i druge elektronski potpisane…\nLepeza softvera koji se koriste u HP i Canon rešenjima za kontrolu ispisa, nadzor flote i upravljanje tokom dokumentacije u preduzećima prilično je široka. Zahvaljujući dugogodišnjem isustvu i korišćenju savremenih metoda…\nTokom višedecenijskog prisustva na tržištu, Perihard toneri su sazreli u ozbiljnu robnu marku. Upotrebom Perihard toner kaseta postižete optimalan odnos cene i kvaliteta kao i punu bezbednost za rad štampača u garantnom…\nLexmark uređaji za štampu i skeniranje, aplikacije\nJedan od lidera među proizvođačima opreme za štampu. Portfolio Lexmarka obuhvata, pored uređaja, rešenja za štampu, sa akcentom na softveru za kontrolu i arhiviranje dokumenata…


Usvojene mere štednje u Grčkoj, suzavac ispred parlamenta\nRTS\t19.05.2017 08:09\nGrčki parlament odobrio je po zahtevu kreditora nove mere štednje koje će dodatno smanjiti prihode Grka u naredne tri godine. Prethodno se manja grupa demonstranata sa kapuljačama izdvojila iz mase i bacala Molotovljeve koktele na policajce ispred parlamenta koji su uzvratili suzavcem.\nZakon su podržala sva 153 poslanika vladajuće koalicije premijera Aleksisa Ciprasa, dok su svi prisutni opozicioni poslanici glasali protiv.\nRanije danas oko 15.000 demonstranata je na poziv sindikata protestovalo ispred parlamenta zbog novih rezova.\nDesetine mladih su bacali Molotovljeve koktele na policiju koja je čuvala parlament i koja je odgovorila suzavcem.\nPolicija je saopštila da je jedan čovek uhapšen dok je više privedeno zbog učešća u nasilju.\nNove mere za stezanje kaiša uključuju još jedno smanjenje plata i penzija tokom 2019. i 2020. godine i povećanje poreza, što je koaliciona vlada prihvatila da bi od međunarodnih poverilaca dobila novu pozajmicu.\nGrčka zavisi od međunarodne pomoći od 2010. godine. Da bi dobila sredstva Atina je morala da smanji plate, poveća poreze i sprovede reforme za povećanje budžetskih prihoda, ali je produbljena recesija izbrisala četvrtinu privrede, dok je skoro svaki četvrti zaposleni ostao bez posla.\nVanredni izbori u vanrednom stanju: Erdogan "nikad agresivniji" na putu da uzme svu vlast u TurskojSituacija sa migrantima izmiče kontroli: Ako krene Nemačka - i Austrija ćeMerkelova pod pritiskom da 'zatvori vrata' migrantimaSin milionera i bivšeg olimpijca iskasapio verenicu: Isisao joj svu krv i skalpirao je, a onda šokirao u sudniciTramp pod paljbom: Neće biti razdvajanja porodicaAngela Merkel odgovorila TrampuTramp odlučio, prenela Hejli, a svi ostali su šokiraniSAD se povukle iz Saveta UN za ljudska pravaPanika: Eksplozija u londonskom metrouZaharova: Otvorili smo se prema Zapadu, ali smo prevareniFrancuski penzioneri na nogama - skače porez na penzijeMelanija "ošamarila" TrampaCipras sačuvao vladuDošli su "dani D" za Angelu Merkel, hoćeli ih preživeti?Hoće li Balkanci platiti cenu problema No1 Evrope?Tramp: Voleo bih da me slušaju kao Kima u Severnoj KorejiRaste pritisak na Angelu Merkel da pooštri izbegličku politikuTramp nominovan za Nobelovu nagradu za mirOpet Nemačka, opet ubijeno dete, opet osumnjičen TurčinŠta se dešava u EU? Austrija izlazi iz CEI


KARIKA KOJA NEDOSTAJE - Glas Podrinja\nPROJEKAT ZA UNAPREĐENjE POLOŽAJA ROMA U OPŠTINI KOCELjEVA\nU okviru projekta “Karika koja nedostaje“, koji se finansira iz budžeta Republike Srbije-kancelarije za ljudska i manjinska prava i to kao deo programa koji ima za cilj unapređenja položaja i statusa Roma u našoj zemlji, u petak je u Koceljevi održan okrugli sto na temu “Povećanje stepena društvenog aktivizma mladih Roma i Romkinja u okviru lokalne zajednice“.\nU razgovoru sa predstavnicima institucija, mladi pripadnici romske populacije izrazili su želju da se u većoj meri uključe u društvene tokove, da nastave školovanje i na taj način lakše dođu do posla i egzistencije.\nLjiljana Josić iz Humanitarnog udruženja “Prijatelji“ iz Sremske Mitrovice, koje zajedno sa Centrom za razvoj i demokratiju Roma Koceljeve iz Draginja realizuje ovaj program, istakla je da je jedan od osnovnih problema obrazovanje romske populacije i pohvalila koceljevačku opštinu u kojoj je gotovo stoprocentan obuhvat romske dece obrazovanjem.\nOpštinski koordinator za pitanje Roma Radovan Ranisavljević rekao je da se u opštini Koceljeva dosta radi na rešavanju ovih problema ali i da uvek može bolje i više.\n- Formiran je mobilni tim koji radi na zapošljavanju Roma, a centralni problem je obrazovanje, jer da bi neko bio zapošljen, mora imati završenu bar osnovnu školu. Radimo takođe na rešavanju stambenih problema, a zdravstvena zaštita je dostupna svima i mislim da su lekarom u Draginju svi zadovoljni - rekao je Ranisavljević.\nPredstavnici obrazovnih ustanova, Dragana Đurić i Veroljub Matić, napomenuli su da se u školama na području ove opštine velika pažnja poklanja romskoj deci. Neizmernu podršku i pomoć i đaci i ustanove dobijaju od Zorana Petrovića iz Centra za razvoj i demokratiju Roma koji stoji iza svih akcija u ovom kraju koje doprinose boljem položaju Roma.\nSavetnik Nacionalne službe zapošljavanja u Koceljevi Dragan Đermanović upoznao je prisutne da se Romi sve više interesuju da nađu posao, makar i privremen.


Uporedne globalne krize - prof. dr Kristijan Ristić\nČovečanstvo je danas konfrotirano sa mnoštvom egzistencijalnih kriza, među kojima ekološka kriza zauzima posebno mesto. Do sada čovek nije bio u stanju da stvori jedan idealan sistem civilizacije i da izbegne kriza stanja tog sistema. Ekološka svest predstavlja neophodnu osnovu daljeg, održivog razvoja zaštite životne sredine. Zajedno sa znanjima i veštinama obezbeđuje osnovu za pomeranje u veće sisteme, šire ciljeve i sofisticiranije razumevanje uzroka, veza i posledica koji vladaju u životnoj sredini. Zaštita i unapređenje čovekove sredine značajan je globalni problem savremenog društva. Njegovo rešavanje inicira, između ostalog i pronalazak načina za racionalno i kompleksno korišćenje prirodnih resursa, te načina za vođenje aktivne demografske politike i razvijenje i unapređenje međunarodne saradnje u oblasti naučnih istraživanja. Novi odnos prema životnoj sredini, kao i preobražaj duha savremene sfere rada postaje imperativ. Koncepcija održivog razvoja nudi mogućnost harmoničnog razvoja.\nNaše vreme, je samo kalendarska granica XX i XXI v., drugog i tećeg milenijuma naše ere, ali i određeni prelomni moment razvoja čovečanstva. U novim uslovima postojanja prethodne teorije imaju ograničenu oblast primene. Tako se pretpostavlja da je osnovni i na kraju kajeva određujući faktor istorijskog procesa, proizvodne snage, nivo koji krakakteriše stepen čovekovog ovladavanja prirodnim silama. Zaista od vremena početka industrijske revolucije ekonomska sredina (materijalni uslovi života društva) se brzo menjala. Pomoću tehničkih dostignuća čovek je obezbedio sebi komforne uslove egzistencije. Rast njegovih mogućnosti činio se bezgraničnim. Međutim, praralelno sa rastom proizvodnje i odgovarajućih potreba, sve veći značaj stiču i naličja civilizacije.\nAko je ranije bilo moguće smatrati, da čovekovo društvo postoji i kreće se po svojim zakonima, u značajnom stepenu nezavisno od svojstava sredine, to sada eto već nije tako. Za poslednjih sto godina delatnost čoveka se izdigla na planetarne razmere : neprekidno raste antropogeno opterećenje na životnu sredinu (antropogenija – nauka o postanku i razvitku čoveka i ljudskih vrsta.), čovek je potčinio prirodu, nateravši je da služi njegovim interesima, ali kao rezultat su se dogodile neplanirane kvalitativne promene. Sve se našlo pod udarom: voda, vazduh, zemljište, flora,fauna, zdravlje ljudi, pa čak i samo postojanje biosfere. U tim uslovima već ne možemo razmatrati čoveka i sredinu odvojeno, odvojenu jedno od drugoga, već samo u jednom sistemu priroda-društvo.\nU naše vreme čovek se nalazi u informacionom polju, formiranom novim sredstvima komunikacije, naročito sredstvima javnog informisanja. To polje delujući neposredno na mozak, može vršiti na čoveka ne manji uticaj nego njogov materijalni položaj. On neposredno utiče na stanje proizvodnih snaga, koje se već ne može razmatrati odvojeno od informacione sredine. Za poslednjih pola veka takođe se izmenio i sam karakter proizvodnje. Nauka je postala neposredna proizvodna snaga, nastali su i razvili se mikroelektronika, informatika, robotika, biotehnologije, koje utiču ne samo na način života, nego i na biološke osnove čovekove egzistencije. Danas kada je razvoj civilizacije prišao kritičnoj granici, samo sfera razuma može ukazati na puteve izlaza iz narastajućih globalnih teškoća.


Posmatračka misije Crte planira da prati proces glasanja na referendumu povodom izmena Ustava Republike Srbije u delu o pravosuđu u nedelju 16. januara, ali konačna odluka zavisiće od epidemiološke situacije. Više od 800 posmatrača treba da prati dan referenduma kako na glasačkim mestima tako i dešavanja van glasačkih mesta. Posmatrači će biti prisutni i u Republičkoj izbornoj komisiji i pratiti njen rad.\nVlada, Krizni štab i RIK da se hitno izjasne da li postoje epidemiološki uslovi za održavanje referenduma\nPosmatračka misija Crte uputila je poziv Vladi Republike Srbije, Kriznom štabu za suzbijanje zarazne bolesti Covid-19 i Republičkoj izbornoj komisiji da se hitno i nedvosmisleno izjasne o uslovima i merama za održavanje referenduma 16. januara, s obzirom na drastičan porast broja zaraženih koji se evidentira poslednjih dana. Verujemo da briga za zdravlje građana mora da bude apsolutni prioritet i zato je neophodno da se građanima garantuje bezbedno okruženje u kojem mogu da iskoriste svoje biračko pravo. Ujedno želimo da budemo krajnje odgovorni prema više stotina građana, članova naše građanske posmatračke misije, koji bi trebalo da budu raspoređeni na glasačkim mestima…


Aviokompanije se spremaju za nalet putnika ka SAD posle ukidanja zabrane – DnevniZurnal\nby admin 07/11/2021, 12:17 1.2k Views\nAviokompanije su krenule u borbu da privuku što više vakcinisanih putnika iz 33 zemlje kojima je od ponedeljka dozvoljeno da putuju u SAD posle 18 meseci zatvorenih granica zbog koronavirusa.\nEr Frans, Britiš ervejs, Junajted erlajns, kompanije koje obično puno zavise od transatlantskih i transpacifičkih veza, dodale su letove, izdvojile veće avione, i obezbedile dovoljno osoblja.\nNajavu Bele kuće o ukidanju restrikcija mesecima su čekale razdvojene porodice, poslovni ljudi koji žure da se vide sa svojim klijentima ili obični turisti. Zbog virusa Vašington je drastično ograničio dolazak putnika iz tih zemalja, među kojima su zemlje iz Šengen zone, zatim Velika Britanija, Indija i Brazil.\nČim je ukinuta zabrana skočile su rezervacije karata. Britiš ervejz tako beleži skok od 900 odsto u potrazi za letovima i boravcima ka nekim američkim gradovima u danima pre Božića, u odnosu na nedelju pre objave američke vlade.\nU Ameriken erlajnsu rezervacije su dan posle objave skočile 66 odsto za putovanja ka Velikoj Britaniji, 40 odsto ka EU i 74 odsto ka Brazilu.\nEr Frans navodi da će sada biti popunjeniji avioni koji su dugo putovali sa brojnim praznim sedištima, i postepeno će se dodavati mesta. Er Frans je nedavno prešao sa tri leta dnevno između Pariza i Njujorka, što je najčešća destinacija, na pet letova. Takođe će na nekim letovima uvesti veće avione u kojima ima više mesta.\nEr Frans predviđa da se do marta 2022. vrati na 90 odsto kapaciteta pre kovida na rutama ka SAD, u odnosu na 65 odsto u oktobru ove godine.\nPosle verovatno male praznine u januaru i februaru, kompanije očekuju ponovo skok na proleće i pre svega na leto, koje je tradicionalno najunosnija sezona.\nZa Junajted erlajns program letova ka Latinskoj Americi i njenim turističkim destinacijama već se vratio na nivo iz 2019, ali za internacionalne letove je samo na 63 odsto nivoa 2019. godine.\nAmerička kompanija računa uveliko na transatlantske letove, a na proleće će otvoriti nove destinacije ka Jordanu, Portugalu, Norveškoj i Švedskoj i uvesti dodatne letove za London, Berlin, Dablin, Milano, Minhen, Rim, i ponovo otvoriti veze prekinute za vreme pandemije medju kojima su Frankfurt, Nica i Cirih. Saobraćaj bi takođe trebalo da bude pojačan ka pacifičkim destinacijama, ali sporo.\nAviokompanija Singapur erlajns koja je u oktobru profitirala od otvaranja koridora za vakcinisane putnike između Singapura i Severne Amerike ipak očekuje da će se u decembru vratiti na 77 odsto letova iz vremena pre kovida između te dve zone, sa otvaranjem linija ka Sijetlu i Vankuveru.\nStručnjak za vazdušni saobraćaj Barket Hjui ocenjuje da kompanije imaju dovoljno aviona za novi nalet putnika.\nŠto se tiče osoblja moglo bi da bude nizvesnosti, smatra on. U SAD su kompanije sprovele velike programe dobrovoljnih odlazaka na početku pandemije pa su tako Ameriken i Sautvest nedavno morale da otkazuju letove zbog nedovoljnog broja osoblja.\nOstaje pitanje kada će poslovna putovanja, najunosniji segment za aviokompanije, da se vrate na nivoe pre kovida.


Mocart kup u malom fudbalu - Blic Sport\nCrveni i EMS-Ušće igraju za trofej Mocart kupa u futsalu\nOdigrani su revanš mečevi polufinala četvrtog Mocart kupa u malom fudbalu, pa su postali poznati i timovi koji će se boriti za trofej.\nOdigrane prve utakmice polufinala Mocart kupa u futsalu\nEkipa Crveni Mirijevo deklasirala je Burazere na njihovom terenu u Bloku 1 u prvom meču polufinala Mocart kupa u malom fudbalu sa 7:0. Kao gost u prvoj utakmici slavio je i EMS-Ušće protiv Mašinca - 3:2.\nPoznati polufinalisti Mocart kupa u malom fudbalu\nPosle odigranih revanša, postali su poznati polufinalisti Mocart kupa u malom fudbalu, turnira koji se održava u Beogradu.\nBurazeri najubedljiviji u prvim mečevima četvrtfinala Mocart kupa u futsalu\nBurazeri su bili najubedljivija ekipa u prvim mečevima četvrtog Mocart kupa u futsalu.\nPočinje četvrti Mocart kup u malom fudbalu\nČetvrti po redu Mocart kup u malom fudbalu počeće sa osam ekipa u utorak, 12. avgusta.